Бу юртда барча халқлар эъзоз ва эҳтиромда\nЮртимизда бойликлар кўп, лекин энг катта бойлигимиз, энг юксак қадриятимиз бу — жамиятимизда ҳукм сураётган тинчлик, шу билан бирга дўстлик ва ҳамжиҳатликдир. 130 дан зиёд миллат ва элат вакиллари истиқомат қилаётган ҳамда 16 диний конфессияга мансуб ташкилотлар фаолият кўрсатаётган Ўзбекистон асрлар мобайнида турли маданиятлар, анъана ва диний эътиқодлар учрашган табаррук замин бўлиб келган. Эндиликда бу миллий ва диний бағрикенглик ўзбек менталитетининг ажралмас қисмига айланди, десак муболаға бўлмайди.\nМамлакатимизда яшаётган турли миллат вакилларини ҳар томонлама қўллаб-қувватлашда Маданият марказларининг ташкил этилгани ҳам эътирофга лойиқ. Турли миллат вакиллари истиқомат қилаётган шаҳар ва туманларда «Ўзбекистон — умумий уймиз», «Шу азиз Ватан барчамизники» шиори остида дўстлик фестиваллари, учрашувлар, маънавий-маърифий тадбирлар — деярли барча ҳудудларда ташкил этилмоқда. Зеро, этник қадриятларни сақлаб қолиш, ривожлантириш, тарғиб қилиш, миллатлараро тотувликни мустаҳкамлаш сиёсатимиз ўзагини ташкил қилади.\nДунёдаги кўпгина халқлар қатори қозоқ миллати ҳам ўзининг тарихи, улкан маданий меросига эга. Мамлакатимизда яшаб келаётган қардошларимизнинг миллий урф-одатлари ва анъаналарини сақлаб қолиш ва ривожлантириш борасида мунтазам амалий ва услубий ёрдам кўрсатиб келинмоқда. Жорий йилда Ўзбекистон ҳамда Қозоғистон Республикалари раҳбарлари ҳамкорлигида имзоланган давлатлараро муҳим ҳужжатлар мамлакатларимиз ўртасидаги иқтисодий, техникавий, маданий-маърифий ҳамкорликни янги босқичга олиб чиқишда муҳим асос бўлиб хизмат қилмоқда.\n2018 йилда Қозоғистон Республикасида Ўзбекистон йили катта шодиёна билан нишонланди. Унинг доирасидаги ижодий лойиҳалар, мулоқот ва учрашувлар, бадиий кўргазмалар, адабиёт аҳлининг ўзаро учрашувлари қардош халқларимиз ўртасидаги дўстлик ришталари азалий эканини яна бир карра намойиш этди. Жорий йилда эса мамлакатимизда Қозоғистон йили кўтаринки руҳ билан ўтказилмокда. Олис ўтмиш, археология, театр, кино санъатига оид тадбирлар, премьералар, қизиқарли экспозициялар ўзбекистонлик мухлисларга завқ ва катта таассурот бағишламокда.\nБу жиҳатлар Абай Қўнонбоев таваллуди муносабати билан ўтказилаётган тадбирларда ҳам ўзининг ёрқин ифодасини топди. Ўзбекистон Республикаси Президентининг 2018 йил 13 март куни қабул қилинган «Буюк қозоқ шоири ва мутафаккири Абай Қўнонбоев ижодий меросини кенг ўрганиш ва тарғиб қилиш тўгрисида«ги қарорини халқимизнинг қардош Қозоғистон элига, унинг бетакрор адабиёти ва маданиятига, ёруғ келажагига бўлган ҳурмати ва ишончининг ёрқин ифодаси сифатида эътироф этиш мумкин.\nЮНЕСКО томонидан дунёда тинчлик, динлар ва конфессиялараро мулоқотни ўрнатиш, миллатлар ва элатлар ўртасида ҳамкорликни ривожлантириш борасида бир қатор ишлар амалга оширилиб, ҳозирда бағрикенгликка оид 70 дан зиёд халқаро ҳужжатлар қабул қилинган. Уларнинг ёрқин намунаси 1995 йил 16 ноябрда Парижда ЮНЕСКО Бош конференциясининг 28-сессиясида эълон қилинган «Бағрикенглик тамойиллари декларацияси»дир. Ҳозирда ушбу кун бутун дунёда «Халқаро бағрикенглик куни» сифатида кенг нишонланади. Шу муносабат билан айни кунларда юртимизда турли тадбирлар, бадиий кечалар, «Ўзбекистон — умумий уйимиз» шиори остида гала-концертлар, «Марказий Осиё — умумий уйимиз» мавзусида халқаро конференциялар ўтказилмоқда.\nЎйлайманки, Президентимизнинг Республика байналмилал маданий маркази 25 йиллиги муносабати билан йўллаган табриги, ундаги бағрикенглик, халқлар дўстлиги, Ўзбекистонда ҳукмрон бўлган тинч ва тотув ҳаёт тўғрисидаги сўзлари шу юртда истиқомат қилувчи ҳар бир кишининг ҳали-ҳали эсида турибди.\nҚозоғистоннинг Биринчи Президенти Нурсултон Назарбоев илк бор давлат раҳбари сифатида Ўзбекистонга ташриф буюрганда бирга Тўлабий бува мақбарасини зиёрат қилган эдик. У кишига қозоқларнинг ўзбеклар ва бошқа халқлар вакиллари билан тинч-тотув, осойишта ҳаёт кечираётгани хусусида батафсил сўзлаб берган эдик. Меҳмон ўз кўзи билан ҳудудларимиздаги бошқа халқларга кўрсатилаётган ғамхўрликни кўриб, бундан миннатдорлиги, ўрганилган тажрибалардан ўз юртида ҳам фойдаланмоқчи эканини билдирган эди. Айни пайтда пойтахтимиздаги Ҳазрат Тўлабий бува мақбарасини барча мусулмонлар қатори қозоқлар, ўзбеклар ҳам бирдек зиёрат қилишади.\nШуни қайд этиш керакки, халқлар ўртасидаги дўстлик, алоҳида одамлар ўртасидаги дўстликни вужудга келтиради ва аксинча, алоҳида одамлар ўртасидаги дўстлик халқлар ва давлатлар ўртасидаги дўстликни, алоқаларни мустаҳкамлайди. Шуларни ўйлар эканман, мамлакатимизда ҳукмронлик қилаётган бағрикенглик, Ўзбекистонни ўз Ватани деб яшаётган турли миллат вакиллари — дўстларим ҳақида ўз ўйларим билан ўртоқлашгим келди.\nЎзбек халқи бағрикенг, меҳмондўст, сахий халқ. Шунинг учун корейслар Узоқ Шарққа кўчиб кетишга рухсат бўлганда, кўчиб кетишмади. 1941-1945 йиллардаги иккинчи жаҳон уруши пайтида Ўзбекистон 200 минг болани қабул қилди, тарбиялади, бошини силади. Бунга бутун дунё тан бергани ҳеч кимга сир эмас.\nЯқинда Тошкентда Халқаро китоб ярмаркаси ўтказилди. Унда Қозоғистон нашриётлари чоп этган китоблар йиғилганларда катта қизиқиш уйғотди. Шу билан бирга Қозоқ миллий маданият маркази 30 йиллиги катта тантана билан ўтди. Унда Марказ раҳбари бўлган, Қозоғистон ва Ўзбекистон давлатлари дўстлик алоқаларини мустаҳкамлашга катта ҳисса қўшган марҳум Ортиқали Укубоев номи катта ҳурмат билан тилга олинди.\nБир дўстлик, бир қардошлик бўлса, шунча бўлади. Бу юртда нафақат қозоқлар, балки ҳар бир миллат вакили ана шундай эъзоз ва эҳтиромда. Муҳими, мана шундай оқибатга кўз тегмасин!


Ҳимоянинг ишончли воситаси – Сурхон тонги\nБош саҳифа / Сиёсат / Ҳимоянинг ишончли воситаси\nИюл 5, 2019\tСиёсат Изоҳ қолдириш 520 Кўрилди\n2019 йил 21 июнда бўлиб ўтган Олий Мажлис Сенатининг ХХ ялпи мажлисида Ўзбекистон Республикасининг “Қурол тўғрисида”ги Қонуни лойиҳаси маъқулланди.\nМазкур қонуннинг Сенат томонидан маъқулланиши кенг жамоатчиликнинг баҳс ва мунозараларига сабаб бўлмоқда. Aйниқса, ижтимоий тармоқ фойдаланув-чилари ўртасида қизғин мунозаралар авж олмоқда. Мамлакатимизда бугунга қадар фуқаролик, хизмат ва жанговар қуролларга тегишли тартиб-қоидалар ўн-дан зиёд қонуности ҳужжатларида белгиланган эди.\nЯнги қонун бўйича ҳар бир фуқаро қурол сотиб олиши мумкинми?\nЙўқ, бу борада қонунда янгилик йўқ, аксинча тартиб-интизом ва қоидалар янада қатъийроқ қўйилган.\nЭндиликда “Қурол тўғрисида”ги янги қонун билан шу пайтгача мавжуд бўлган барча ҳужжатлар умумлаштирилиб, ягона мажмуа ҳолатига келтирилди.\nҚонуннинг мақсади қурол ва унинг ўқ-дорилари муомаласи билан боғлиқ муносабатларни тартибга солиш ҳамда фуқароларнинг ҳаёти ва соғлиғини, мулк ни ҳимоя қилишга ва жамоат хавфсизлигини таъминлашга қаратилган.\nУшбу қонунда фуқароларга ўқотар қуроллар сотиш, улардан бемалол фойдаланиш мумкинлиги ҳақида биронта банд йўқ. Aксинча, бундай фаолият янада қатъий назоратга олиниши белгиланган.\nЯнги қонун билан қуролга эгалик қилиш, сотиш ва қуролдан Ўзбекистон ҳудудида фойдаланиш тартибга солинади. Бунда қонунийлик, фуқароларнинг ҳаёти ва соғ лигини ҳимоя қилиш, уларнинг ҳуқуқ ва эркинликларини таъминлаш устуворлиги белгиланмоқда.\nЎзбекистон Республикасининг “Қурол тўғрисида”ги қонунига кўра, қурол турлари уч таснифга бўлинади. Булар — фуқаровий қурол, хизмат қуроли ҳамда жанговар қуролдан иборат. Ўз навбатида, фуқаровий қурол ов қуроли, спорт қуроли ва ўзини ўзи ҳимоя қилиш (газ баллончалари, механик тарқатувчилар ва аэрозол, электрошок ускуналари, учқун чиқарувчи қурилмалар) қуролига бўлинади.\nФуқаровий қурол — ов ва спорт билан шуғулланиш учун, шунингдек, ўзини ўзи ҳимоя қилиш мақсадида фойдаланиш учун мўлжалланган қурол.\nХизмат қуроли — фуқароларнинг ҳаёти ва соғлиғини, мол-мулкни ҳимоя қилишга, табиатни ва табиий ресурсларни, қимматбаҳо ва хавфли юкларни, махсус хат-хабарларни муҳофаза қилишга доир вазифаларни бажариш чоғида юридик шахсларнинг ходимлари томонидан, шунингдек давлат органларининг мансабдор шахслари томонидан шахсий хавфсизликни таъминлаш мақсадида фойдаланиш учун мўлжалланган қурол.\nЖанговар қурол — Ўзбекистон Республикаси Мудофаа вазирлиги, Ички ишлар вазирлиги, Давлат хавфсизлик хизмати, Ўзбекистон Республикаси Президенти хавфсизлиги давлат хизмати, Ўзбекистон Республикаси Миллий гвардияси, Давлат божхона қўмитаси, Фавқулодда вазиятлар вазирлигининг, Aхборот технологиялари ва коммуникацияларини ривожлантириш вазирлигининг ҳарбий тузилмалари қуроллантирилган, жанговар ҳаракатларни олиб бориш ҳамда хизмат вазифаларини бажариш учун мўлжалланган қурол жанговар қурол жумласига киради.\nФуқаровий қуролларни сотиб олиш учун рухсатнома Миллий гвардия томонидан уч ой муддатга берилади.\nШунингдек, Ўзбекистон Республикаси ҳудудида фуқаровий ва хизмат қуроли ҳамда унинг ўқ-дорилари муомаласи устидан давлат назорати Миллий гвардия органлари томонидан амалга оширилади.\nЎзбекистон Республикасининг “Қурол тўғрисида”ги Қонуни Президент томонидан имзоланиб, расмий эълон қилинган кундан эътиборан олти ой ўтгач, кучга киради.\nОлдинги ХАЛҚ ДЕПУТАТЛАРИ СУРХОНДАРЁ ВИЛОЯТ КЕНГАШИ ҚАРОРИ\nКейинги Никоҳ шартномаси низоларга барҳам беради


«Биз сен билан борайлик» — Закариё 8:23 | Тадқиқ мақоласи.\nТИЛИДА ЎҚИШ австралия имо-ишора аймара албан америка имо-ишора амхар ангол имо-ишора арабча аргентина имо-ишора арман ачоли батак (каро) батак (тоба) бенгала бикол болгар бошқирд бразилия имо-ишора британия имо-ишора валяйта венгер венесуэл имо-ишора вьетнам ган грек грузин гуарани гужарати дат занде ибанаг иврит илоки инглиз индонез исланд испан испан имо-ишора итальян итальян имо-ишора каннада каталан кечуа (Боливия) кикамба кикуйю киньяруанда кирибати кирунди колумбия имо-ишора корейс креол (Гаити) курд курмонжи (Кавказ) курд курмонжи (кирилл ёзувида) ламба латиш литва луганда луо майя македон макуа малагаси малайя малаялам маратҳ мексикан имо-ишора михе монгол море нгангуела ндау ндебеле (Зимбабве) немис неосоломоник непал ниас нидерланд норвег ньюнгве озарбайжон озарбайжон (кирилл ёзувида) олуконзо оромо осетин пангасинан панжоб папьяменто (Аруба) папьяменто (Кюрасао) перу имо-ишора поляк поляк имо-ишора португал румин руньянкоре рус рус имо-ишора самар-лейте самоа санго сапотек (истмус) себуан сена серб серб (лотин ёзувида) сидама сингал словак словен сранан-тонго суахили тагал тай тамил телугу тетум (Дили) тиграй тожик ток-писин тотор тувалу тумбука турк туркман украин урду фижи фин фин имо-ишора форс француз хилигайнон хинди хири-моту хитой (путунхуа, анъанавий) хитой (путунхуа, соддалаштирилган) хитой имо-ишора хорват цоцил чех чили имо-ишора читонга (Малави) чичева чияо чуваш швед шитсва шона эквадор имо-ишора эстон яван япон япон имо-ишора ўзбекча қирғиз\nБиз сен билан борайлик. Ахир, биз Худо сизлар билан эканлигини эшитдик. ЗАКР. 8:23\nҚЎШИҚЛАР: 32, 31\nЗакариё 8:23 даги сўзлар қандай амалга ошяпти?\nМойланганлар ўзларига қандай нуқтаи назарда бўлишлари керак? (1 Кор. 4:6–8)\nҚутлуғ Кечлик рамзларидан қабул қиладиганларнинг сони кўпайиб бораётганидан нега хавотирга тушмаслигимиз лозим? (Рим. 9:11, 16)\n1, 2. а) Биз яшаётган кунлар ҳақида Яҳова нимани башорат қилганди? б) Бу мақолада қандай саволларга жавоб оламиз? (Очқич оятнинг юқорисидаги расмга қ.)\nБИЗ яшаётган кунлар ҳақида Яҳова шундай башорат қилган: «Ўша кунларда турли тилларда гапирувчи халқлардан келган ўн киши бир яҳудийни ушлаб олади. Унинг кийимидан маҳкам тутади-да, унга: “Биз сен билан борайлик. Ахир, биз Худо сизлар билан эканлигини эшитдик”,— деб айтишади». (Закр. 8:23) Бу ерда келтирилган «ўн киши» ибораси ер юзида абадий яшашга умидвор бўлганларни англатади. Улар Яҳова мойланганларга баракасини ёғдираётганига аминлар ва «Худонинг Исроили» бўлмиш бу масиҳийлар билан бирга ҳамкорлик қилишдан фахрланишади. (Галат. 6:16)\n2 Закариё пайғамбар сингари Исо ҳам Худонинг халқи ҳамжиҳат бўлишини каромат қилган. Исо издошлари ҳақида гапириб, уларни «кичик пода» ва «бошқа қўйларга» ажратган. Аммо шу билан бирга, Исо уларнинг барчаси бир сурув бўлиб, фақатгина бир чўпон ортидан боришларини айтган. (Луқо 12:32; Юҳан. 10:16) Шунга қарамасдан, бу иккита гуруҳнинг ўзаро муносабати борасида қуйидаги саволлар туғилади: 1) «Бошқа қўйларга» кирадиганлар бугунги кундаги ҳамма мойланганларнинг исмларини билиши шартми? 2) Мойланганлар ўзларига нисбатан қандай нуқтаи назарда бўлишлари керак? 3) Қутлуғ Кечлик маросимида жамоатингиздан кимдир рамзлардан қабул қилса, бунга қандай қарашингиз лозим? 4) Рамзлардан қабул қиладиганларнинг сони кўпайиб бораётганидан хавотирланишингиз керакми? Келинг, шу саволларни биргаликда муҳокама қилайлик.\nБУГУНГИ КУНДАГИ ҲАММА МОЙЛАНГАНЛАРНИНГ ИСМЛАРИНИ БИЛИШИМИЗ ШАРТМИ?\n3. Нега 144 000 танланганлар қаторига ким кириш-кирмаслигини аниқ айта олмаймиз?\n3 «Бошқа қўйларга» кирадиганлар бугунги кундаги ҳамма мойланганларнинг исмларини билиши шартми? Йўқ. Нима учун? Зеро, кимдир самода яшаш учун танланган бўлса ҳам, сўнгги муҳр босилмагунча, у бунга фақат умид қилиши мумкин. Шу сабабли, Шайтон «сохта пайғамбарлар... иложи бўлса ҳатто танланганларни ҳам йўлдан оздиришига» ҳаракат қиляпти. (Мат. 24:24) Яҳова инсонни бундай шарафга лойиқ деб топмагунча, ҳеч ким бу мойланган масиҳий осмонда яшайди, деб айта олмайди. Яҳованинг Ўзи буни ҳал қилади ва мойланган масиҳий содиқ қолиб вафот этишидан ёки «буюк қайғу» авжига чиқишидан олдин Худонинг Ўзи унга сўнгги муҳрни босади. (Ваҳ. 2:10; 7:3, 14) Шунинг учун ҳам, 144 000 танланганлар қаторига ким кириш-кирмаслигини аниқлаб ўтириш бефойдадир. *\n4. Бугунги кунда ер юзидаги барча мойланганларнинг исмларини билиш имконсиз бўлса, унда қандай қилиб уларнинг ортидан юришимиз мумкин?\n4 Агар «Худонинг Исроилига» кирадиганларнинг исмларини билиб олиш имконсиз бўлса, унда «бошқа қўйлар» қандай қилиб уларнинг ортидан боришлари мумкин? Закариёнинг башоратидаги ўнта рамзий киши нима қилганига эътибор беринг. Улар яҳудийнинг кийимидан маҳкам тутади-да, унга: «Биз сен билан борайлик. Ахир, биз Худо сизлар билан эканлигини эшитдик»,— деб айтишади. Бу оятнинг бошида битта яҳудий ҳақида гап кетаётган бўлса ҳам, кейин «сизлар» сўзи ишлатиляпти. Демак, оятдаги «яҳудий» сўзи бирор-бир муайян шахсни эмас, балки ҳамма мойланганларни англатади. Шунинг учун, ҳар бир мойланганнинг исмини билиб, унинг ортидан эргашишимиз шарт эмас. Аксинча, биз уларни битта гуруҳ деб билиб, қўллаб-қувватлашимиз даркор. Исо бизнинг Йўлбошчимиздир, шу сабабдан, Муқаддас Китобда ёзилганидек, фақат унинг ортидан эргашишимиз керак. (Мат. 23:10)\nМОЙЛАНГАНЛАР ЎЗЛАРИГА ҚАНДАЙ НУҚТАИ НАЗАРДА БЎЛИШЛАРИ КЕРАК?\n5. Мойланган масиҳийлар қайси огоҳлантириш устида чуқур мулоҳаза юритишлари лозим ва нега?\n5 Қутлуғ Кечликда рамзлардан қабул қиладиганлар 1 Коринфликларга 11:27–29 да (ўқинг) келтирилган сўзлар устида атрофлича мулоҳаза юритишлари лозим. Бу ерда ҳаворий Павлус қайси фикрни таъкидлаяпти? Агар мойланган масиҳий Яҳова билан яхши муносабатларга эга бўлмай туриб, рамзлардан қабул қилса, ҳурматсизлик кўрсатган бўлади. (Иброн. 6:4–6; 10:26–29) Бундай огоҳлантириш мойланган масиҳийларга ҳали мукофотни олишмаганини ёдда сақлашга кўмаклашади. Улар олдинга қараб зўр бериб чопишлари ва шу мақсадга, яъни Тангрининг Исо Масиҳ орқали берган самовий даъватига ва мукофотига интилишлари керак. (Филип. 3:13–16)\n6. Мойланганлар ўзларига нисбатан қандай нуқтаи назарда бўлишлари керак?\n6 Павлус муқаддас руҳга тўлиб, мойланган масиҳийларга: «Даъват этилганингизга яраша йўл тутинглар»,— деб айтган. Улар буни қандай қилишлари мумкин? У сўзида давом этиб, қуйидагича тушунтирган: «Ўй-фикрларда камтарин, мулойим, узоқ сабрли ва севги билан бир-бирингизга бардошли бўлиб, тинчлик ришталари орқали муқаддас руҳнинг бирлигини сақлашга интилинглар». (Эфес. 4:1–3) Яҳованинг муқаддас руҳи мағрурликдан қочишга ва камтарин бўлишга ёрдам беради. (Колос. 3:12) Мойланганлар бошқаларга қараганда кўпроқ муқаддас руҳ ва билимга эгамиз ҳамда Худодан ваҳийлар олиб турамиз, деб ҳисобламай, ўзларини юқори тутишмайди. Бундан ташқари, улар бошқаларни мойланган бўлишга ва рамзлардан қабул қилишга ҳам чорлашмайди. Аксинча, улар фақатгина Яҳова мойланганларни танлашга ҳақли эканини камтарлик билан тан олишади.\n7, 8. Мойланган масиҳийлар бошқалардан нимани кутишмайди ва нега?\n7 Ҳа, гарчи осмонда яшаш умидига эга бўлиш катта шараф бўлса-да, мойланган масиҳийлар бошқалардан ўзгача муносабатни кутишмайди. (Эфес. 1:18, 19; Филиппиликларга 2:2, 3 ни ўқинг.) Сабаби, Яҳова мойланган эканликларини муқаддас руҳи орқали шахсан уларга ошкор қилганини билишади ва буни овоза қилишмайди. Улар муқаддас руҳ орқали мойланишганига кимдир ишонмаса ҳам, ҳайрон қолишмайди. Чунки Худодан ўзгача шараф олганман, деб айтаётганларга дарҳол ишонмаслик кераклиги ҳақида Муқаддас Китобда ёзилганини яхши билишади. (Ваҳ. 2:2) Улар мойланган эканликларини бошқаларга пеш қилишмайди. Шунингдек, бу масиҳийлар мойланиш жараёни уларда қандай кечгани билан бўлишишмайди. Зеро, улар бошқаларнинг эътиборини ўзларига жалб қилишни ва келажакдаги мукофотлари ҳақида мақтанишни исташмайди. (1 Кор. 1:28, 29; 1 Коринфликларга 4:6–8 ни ўқинг.)\n8 Қолаверса, мойланган масиҳийлар ўзларини бирор-бир сараланган гуруҳнинг вакиллари, деб билишмайди. Бу масиҳийлар мойланиш ҳақида суҳбатлашиш ва алоҳида Муқаддас Китобни ўрганиш гуруҳларини ташкил этиш ниятида ўзини мойланган деб ҳисоблайдиганларни излаб юришмайди. (Галат. 1:15–17) Сабаби, бундай хатти-ҳаракатлар жамоатда бўлинишларга олиб келиб, Худонинг халқи тинч ва ҳамжиҳат бўлиб яшашига ёрдам берувчи муқаддас руҳга мутлақ зиддир. (Римликларга 16:17, 18 ни ўқинг.)\nСИЗ ҚАНДАЙ МУНОСАБАТДА БЎЛИШИНГИЗ КЕРАК?\n9. Қутлуғ Кечликда нон ва шаробдан қабул қиладиганлар билан муносабат қилганда, нимадан қочишимиз керак? («Севги “одобсизлик қилмайди”» номли рамкага қ.)\n9 Қутлуғ Кечликда рамзлардан қабул қиладиганларга қандай муносабатда бўлишингиз даркор? Исо шогирдларига: «Сизлар эса барчангиз биродарсизлар»,— деб айтган. Кейин эса давом этиб: «Ким ўзини юқори тутса, пасайтирилади, кимки ўзини паст олиб юрса, юксалтирилади»,— деган. (Мат. 23:8–12) Шу сабабли, кимдир ҳатто Масиҳнинг мойланган биродари бўлса ҳам, уни юксалтириш нотўғри бўларди. Муқаддас Китоб бизни жамоатдаги масъулиятли биродарларнинг имонига тақлид қилишга ундаса-да, бироқ ҳеч қандай инсонни улуғлашимизни маъқулламайди. (Иброн. 13:7) Тўғри, Аллоҳнинг Каломида «икки баробар ҳурматга сазовор бўлганлар» ҳақида ёзилган. Лекин улар бундай шарафга мойланганлари учун эмас, балки «яхши бошчилик қилишда» ҳамда «гапиришда ва таълим беришда заҳмат чекаётганлари» учун эга бўлганлар. (1 Тим. 5:17) Шунинг учун, агар осмонда яшашга умид қилаётганларни кимдир ўринсиз тарзда мақтаса ёки уларга ноўрин эътибор қаратса, бу уларни ноқулай аҳволга солиб қўйиши ҳеч гап эмас. Мойланган масиҳийга кўп эътибор қаратилса, бу унга камтарин бўлишга тўсқинлик қилиши мумкин. (Рим. 12:3) Биз Масиҳнинг биродарларидан кимдир қоқинишини хоҳламаймиз. (Луқо 17:2)\nҚутлуғ Кечлик рамзларидан қабул қиладиганларга қандай муносабатда бўлишингиз лозим? (9–11- хатбошиларига қ.)\n10. Мойланганларга қай йўсин ҳурмат кўрсатишимиз мумкин?\n10 Мойланган масиҳийларга қай йўсин ҳурмат кўрсатишимиз мумкин? Авваламбор, улар қандай қилиб мойланганлиги ҳақида сўрамаймиз. Қолаверса, бизга тегишли бўлмаган нарсалар тўғрисида суриштиришдан қочамиз. (1 Салон. 4:11; 2 Салон. 3:11) Мойланган масиҳийнинг ота-онаси, турмуш ўртоғи ёки бошқа қариндошлари ҳам мойланган, деган хулосага бормаймиз. Зеро, ирсият ёки никоҳ мойланиш жараёнида ҳеч қандай аҳамият касб этмайди. (1 Салон. 2:12) Бунинг устига, биз мойланганларнинг умр йўлдошларидан жаннатда турмуш ўртоғисиз қандай яшашлари ҳақида сўрашдан ўзимизни тиямиз. Кўнгилга оғир ботадиган бундай саволларни беришнинг ўрнига, Яҳова қўлини очиб, «жамики жонзотнинг истагини» албатта қондиришига ишонсак, оқилона бўлади. (Заб. 144:16)\n11. Инсонни улуғлашдан қочсак, қайси маънода ўзимизни ҳимоялаган бўламиз?\n11 Мойланган масиҳийларга тўғри муносабатда бўлганлар ўзларини ҳимоялаган бўлишади. Негаки, Муқаддас Китобда жамоатларда «сохта биродарлар» пайдо бўлиши ва уларнинг орасидан ҳатто ўзини мойланган деб атайдиганлар ҳам чиқиши ҳақида ёзилган. (Галат. 2:4, 5; 1 Юҳан. 2:19) Бундан ташқари, баъзи мойланган масиҳийлар имондан қайтишлари мумкинлиги тўғрисида ҳам айтилган. (Мат. 25:10–12; 2 Бутр. 2:20, 21) Агар биз одамларни улуғлашдан қочсак, уларни деб ҳақиқатдан узоқлашиб кетмаймиз. Шунда, ҳатто кўп йиллар давомида Худога хизмат қилиб юрган инсон нотўғри иш қилиб қўйса ҳам, имонимиз ҳалокатга учрамайди. (Яҳд. 16)\nҚУТЛУҒ КЕЧЛИК РАМЗЛАРИДАН ҚАБУЛ ҚИЛАДИГАНЛАРНИНГ СОНИ ҲАҚИДА НИМА ДЕСА БЎЛАДИ?\n12, 13. Нега Қутлуғ Кечликда нон ва шаробдан қабул қиладиганларнинг сони кўпаяётгани бизни хавотирга солмаслиги керак?\n12 Сўнгги йилларда Қутлуғ Кечлик маросимида рамзлардан қабул қиладиганларнинг сони ошиб бораётганининг гувоҳи бўлдик. Бироқ бир неча йиллар олдин уларнинг сони камайганди. Рамзлардан қабул қиладиганларнинг сони ўсиб бориши бизни хавотирга солиши керакми? Йўқ. Келинг, ёдимизда тутишимиз зарур бўлган айрим омилларни кўриб чиқайлик.\n13 «Яҳова Ўзиникиларни билади». (2 Тим. 2:19) Қутлуғ Кечликда рамзлардан қабул қиладиганларнинг сонини ҳисоблашга масъул биродарлар самода яшашга умиди борларни ҳукм қилишга ҳақлари йўқ. Шуни айтиш жоизки, рамзлардан қабул қиладиганлар орасида ўзларини мойланганман, деб адашадиганлар ҳам бор. Бошида нон ва шаробдан қабул қилган баъзилар кейинчалик бундай қилишни тўхтатишган. Бошқалар эса, ақлий ва ҳиссий муаммолари борлиги туфайли Масиҳ билан самода бошқаришга ҳақлиман, деган нотўғри фикрга боришади. Мухтасар айтганда, рамзлардан қабул қиладиганларнинг сони ер юзида нечта мойланган масиҳий қолганини аниқ кўрсатмайди.\n14. Буюк қайғу пайтида нечта мойланган масиҳий қолиши тўғрисида Муқаддас Китобда нима дейилган?\n14 Исо мойланганларни осмонга йиғиш учун келганида, бу масиҳийлар ҳали ернинг турли жойларида яшаётган бўлишади. Исо буни қандай амалга ошириши ҳақида Муқаддас Китобда шундай дейилган: «У кучли бир карнай овози билан фаришталарини юборади ва улар осмоннинг бир четидан иккинчи четига қадар, дунёнинг тўрт бурчагидан Аллоҳ танлаган кишиларни йиғишади». (Мат. 24:31) Худонинг Каломидан, шунингдек, охирги кунларда мойланганларнинг фақатгина оз қисми ерда бўлиши ҳақида билиб олишимиз мумкин. (Ваҳ. 12:17) Бироқ Муқаддас Китобда буюк қайғу пайтида ер юзида нечта мойланган масиҳий бўлиши борасида ҳеч нарса дейилмаган.\n15, 16. Яҳова томонидан танланган 144 000 мойланган масиҳий борасида нимани тушунишимиз лозим?\n15 Мойланганларни тарихнинг қайси палласида танлашни Яҳованинг Ўзи ҳал қилади. (Рим. 8:28–30) Яҳова мойланганларни Исо ўлиб, тирилганидан сўнг танлашни бошлади. Шу сабабдан, биринчи асрдаги барча масиҳийлар мойланган бўлишгани эҳтимолдан йироқ эмас. Биринчи асрдан тортиб то охирги кунларнинг бошланишига қадар, ўзини Исонинг издоши деб ҳисоблаганларнинг аксар қисми сохта масиҳийлар эди. Исо уларни «бегона ўт» билан солиштирган. Шундай бўлса ҳам, Яҳова ўша давр мобайнида айрим содиқ масиҳийларни мойлашда давом этган ва улар Исо башорат қилган «буғдой» бўлиб чиқишган. (Мат. 13:24–30) Яҳова охирги кунлар пайтида ҳам 144 000 кишини танлашда давом этмоқда. * Агар Яҳова ҳатто охират келишига саноқли дамлар қолганда ҳам баъзиларни бундай шарафга лойиқ деб топса, У тўғри йўл тутаётганидан асло шубҳаланмаймиз. (Ишаё 45:9; Дон. 4:32; Римликларга 9:11, 16 ни ўқинг.) * Биз, бир соат меҳнат қилганларга хўжайин қандай муносабатда бўлганидан нолиган ишчиларга ўхшаб қолишдан эҳтиёт бўлишимиз керак. (Матто 20:8–15 ни ўқинг.)\n16 Осмонда яшашга умидвор бўлганларнинг ҳаммаси ҳам «ишончли ва ақлли хизматкорга» кирмайди. (Мат. 24:45–47) Биринчи асрда бўлгани каби, бугунги кунда Яҳова ҳамда Исо кўпчиликни озчиликнинг қўли билан озиқлантиришяпти. Биринчи асрдаги мойланганлардан фақат айримлари Инжилни ёзиш шарафига эга бўлишган. Шунга ўхшаб, ҳозир ҳам мойланганларнинг фақат оз қисми маънавий «ризқ-рўзни вақтида бериб туриш учун» тайинланган.\n17. Ушбу мақоладан қандай хулоса чиқардингиз?\n17 Ушбу мақоладан нимани билиб олдик? Яҳова халқига иккита алоҳида мукофот беради: рамзий Исроилга — осмонда, рамзий «ўн кишига» эса — ер юзида абадий яшаш умидини. Аммо иккала гуруҳдан ҳам Яҳова бир нарсани — мутлақ садоқатни талаб қилади. Шунинг учун, барчамиз камтарин бўлиб, бир ёқадан бош чиқарган ҳолда йўл тутишимиз керак. Бундан ташқари, ҳаммамиз жамоатда тинчлик пайидан бўлишимиз даркор. Хулоса ўрнида айтганда, охирги кунлар ўз поёнига етаётган экан, келинг, Масиҳнинг бир суруви бўлиб якдиллик билан хизмат қилайлик!\n^ 3- х.б. (3- хатбоши) Забур 86:5, 6 да айтилишича, эҳтимол, келажакда бизга Исо билан бошқариш учун осмонга кўтарилганларнинг исмлари очилади. (Рим. 8:19)\n^ 15- х.б. (15- хатбоши) Ҳаворийларга 2:33 дан кўриб турганимиздек, гарчи Исо мойланганларни танлаш жараёнида қатнашса ҳам, шахсан Яҳованинг Ўзи уларни таклиф қилади.\n^ 15- х.б. (15- хатбоши) Бу ҳақда кўпроқ маълумот олиш учун «Қўриқчи минораси» журналининг 2007 йил 1 май сонидаги (рус) 30–31- саҳ. «Ўқувчиларнинг саволлари» номли рамкага қ.\nСевги «одобсизлик қилмайди»\nҲаворий Павлус масиҳийлар орасидаги севгини таърифлаб, шундай ёзган: «Севги узоқ сабрли ва меҳрибондир. Севги рашк қилмайди, мақтанмайди, кеккаймайди, одобсизлик қилмайди, ўз манфаатини кўзламайди». (1 Кор. 13:4, 5) Муқаддас Ёзувларнинг асл нусхасидан «одобсизлик қилмайди», деб таржима қилинган ибора бошқалар билан қўпол муносабатда бўлиш ёки ножўя хатти-ҳаракатлар қилиш, деган маънога эга. Масиҳийлар орасидаги севги эса, аксинча, бошқаларнинг ҳис-туйғуларини инобатга олади.\nЖамоатда раҳбарликни ўз зиммасига олганларга биродарлик севгимизни уларга қилган муносабатимиз орқали кўрсата оламиз. Баъзида муайян вазифаларга эга бўлган масиҳийлар, масалан, туман нозирлари, байтилчилар, Филиал қўмитаси ва Етакчи кенгаш аъзолари ҳамда уларнинг ёрдамчилари биз иштирок этадиган анжуманга ёки бошқа бир маънавий тадбирга ташриф буюришлари мумкин. Табиийки, биз шундай биродарларга ва уларнинг рафиқаларига ўринли ҳурмат кўрсатишни хоҳлаймиз. Албатта, ҳеч биримиз ташриф буюрган биродарларга Диотреф каби ҳурматсизларча муносабатда бўлишни истамаймиз. (3 Юҳан. 9, 10) Аммо баъзида ўзимиз билмаган ҳолда одобсизларча йўл тутишимиз мумкин. Қанақасига?\nТашриф буюрган бундай биродарлар ва уларнинг рафиқалари билан кўришиб суҳбатлашиш бизга завқ келтириши шубҳасиз, бироқ уларга машҳур инсонларга каби муносабатда бўлсак, бу одобсизлик бўларди. Масалан, улар овқатланишаётганида ёки бошқа ишлар билан банд бўлишганида, уларнинг рухсатисиз расмга олиш беадабсизлик эмасми? Улардан адабиётларимиз ва Муқаддас Китобларимиз ичига дастхат қўйишларини сўраш тўғри бўлармиди? Бошқаларни итариб, бундай биродарлар ва уларнинг рафиқалари билан расмга тушмасам бўлмайди, деб ўзимизникида туриб олиш оқилонами? Шубҳасизки, бундай хатти-ҳаракатларнинг ҳеч бири ҳақиқий биродарлик севгисидан далолат бермайди. Аксинча, бундай хатти-ҳаракатлар ташриф буюрган имондошларимиз нима мақсадда келишганини ва манфаатимизни кўзлаб қилган ишларини назаримиздан четда қолдирганимизни кўрсатади. Устига-устак, бундай хулқ-атвор анжуманларимизга илк бор келган инсонларда қандай таассурот қолдиради?\nХўш, бу масалада мувозанатли бўлишимизга нима ёрдам беради? Биринчидан, шуни ёдда тутиш керакки, фақатгина Яҳова барча шон-шарафни эгаллашга лойиқ. (Ваҳ. 4:11) Иккинчидан, ҳурмат ва хушомадгўйлик орасида катта фарқ борлигини тушуниш керак. Бундан ташқари, бу биродарлар ва уларнинг турмуш ўртоқлари уларга машҳур инсонларга каби эмас, балки имондошларга каби муносабатда бўлишимизни исташади. (Мат. 23:8) Учинчидан, олтин қоидага риоя қилинг: «Хуллас, одамлар сизларга қандай муносабатда бўлишини хоҳласангиз, сизлар ҳам уларга шундай муносабатда бўлинг». (Мат. 7:12) Хулоса шуки, агар юқоридаги омилларни ёдда тутсак, «одобсизлик қилмайдиган» севгини намоён эта оламиз.


Тилла занжирингиз орқали келажак ҳақида билиб олинг! » Ўзбекистон янгиликлари – Zamin.uz\nУмуман, тилла ёрдамида келажак ҳақида ҳам билиб олиш мумкин. Унинг учун тилла занжир керак. Уйдагиларнинг ҳаммаси уйқуга кетганда, тилла занжирингизни олиб, икки қўлингиз билан то тилла исигунча яхшилаб ишқаланг. Шундан сўнг хаёлан ўзингизни қизиқтирган саволни ўйланг. Занжирни ўнг қўлингизга олиб, тезлик билан столга ирғитинг. Тилла тақинчоқнинг ҳосил бўлган шакли саволингизга жавобдир.\n1. Агар занжир бант шаклида бўлса, сизни танишув ёки тўй ва умуман яхшилик кутмоқда.\n2. Агар занжир саккиз шаклида бўлса, сизни нохушлик кутмоқда.\n3. Айлана шакл эса сизнинг қийин аҳволда қолганингизни билдиради.\n4. Агар илон шаклида бўлса, эҳтиёт бўлинг, сизга хиёнат қилишлари мумкин.\n5. Учбурчак эса омаддан дарак, айниқса муҳаббат бобида.\n6. Бир текис чизиқ ҳам омадли кунлар яқинлигидан, ажойиб янгиликлар кутаётганлигидан дарак.\n7. Агар занжир тугун шаклида бўлиб қолса, касаллик ва нохушликларни билдиради.\n8. Юрак шаклида «ўтириб қолган бўлса, демак, сиз севилиб яшамоқдасиз ва бу муҳаббат сизга бахт келтирар экан.\nАсосийси, ушбу занжир ҳақиқий тилладан бўлсин, шунда фол тўғри чиқади.\nТеглар: умуман қўлингизга айниқса муҳаббат Тилла олинг\n18:44 / 28-04-2017\n14:01 / 14-03-2017\nУйда жой кам бўлса, иш жойини қандай ташкиллаштириш мумкин?\n18:51 / 05-03-2017\nФранцузча нонушта — шоколадли круассан\n19:04 / 24-01-2017


Шайх Юсуф Ҳамадоний « Ўзбекистон Халқ Ҳаракати\nШайх Юсуф Ҳамадоний\n09 May 2019 - 8:00\nШайх Юсуф Ҳамадоний 1048 йили Ҳамадон шаҳри яқинидаги Бузанжирд қишлоғида таваллуд топди. 1141 йили эса ҳозирги Афғонистоннинг Бомиён шаҳрида вафот этди. Орадан кўп фурсат ўтмасдан, унинг васиятига кўра, шайхнинг жасади муридлари томонидан ҳозирги Туркманистоннинг Марв шаҳрига кўчирилиб келтирилди ва дафн этилди. Ҳамадоний қадимги Туркистон ҳудудида шаклланаётган маънавият жабҳасида бетакрор, ўзига хос диний-тасаввуфий дунёқараш билан машҳур бўлган ориф шахсдир. Фаридиддин Аттор ўзининг “Тазкират ул-авлиё” асарида уни машҳур шайхлар қаторида эслаб, унинг тасаввуф таълимотининг йирик намояндаси Мансур Ҳаллож тарафдорларидан бири бўлганлигига алоҳида урғу бериб ўтади. Лекин улар ўртасидаги ўзаро ўхшашлик мутлақ характерга эга эмас. Ҳаллож исёнкор руҳдаги тасаввуфий тасаввурларни, кескин ғояларни илгари сурган бўлса, Юсуф Ҳамадоний эса уларга янгича ҳаёт бағишлайди. Шайх Мажидуддин Бағдодийнинг “Туҳфат ул-барара”да таъкидлашича, Юсуф Ҳамадоний агар Мансур Ҳаллож маърифатни ҳаққи билан англаганда эди, “анал-ҳақ” ўрнига “анат-туроб”, (мен тупроқман), деган бўларди каби сўзларини келтиради.\nЮсуф Ҳамадоний ёшлик чоғида Бағдодга бориб, Абу Исҳоқ Шерозийдан илм-ирфон сирларини ўрганган, Исфаҳон ва Самарқанд шаҳарларида ҳадис тинглаган ва тасаввуф таълимотига ихлосманд бўлган. У зоҳирий ва ботиний деб аталмиш соҳаларни Абу Исҳоқ Шерозий, Али Формадий, Абдуллоҳ Жувайний ва Ҳасан Симоний каби замонасининг етук орифларидан ўрганиб олишга эришади. Бундан ташқари, У Абдулқодир Гилоний (Ғафсул аъзам), Муҳаммад Ғаззолий, Ҳамидуддин Мултоний каби машҳур илм аҳли билан бевосита мулоқотларда қатнашади. Аммо у аксарият шайх-орифлардан фарқланиб, ўз фаолиятида илмий-маърифий асарлар яратишдан кўра мурид-шогирдлар даврасида бўлиш, уларга таълим-тарбия беришни ўзи учун асосий мақсад қилиб, олади. Шунинг учун унинг хонақоҳи “Ҳуросон каъбаси” деб аталиб келинган. Таълим-тарбия соҳасидаги жонбозлиги туфайли Юсуф Ҳамадоний кўплаб шогирдлар тайёрлаганлиги билан машҳурдир.\nЮсуф Ҳамадоний Хожаи жаҳон Абдулхолиқ Ғиждувоний ва Туркистон ўлкасида кўпчиликка маълум ва машҳур Хожа Аҳмад Яссавий кабиларни тарбиялаб камолга етказди. Унинг тинимсиз фаолияти натижасида тасаввуф тарихида янги тариқатлар-хожагон ва яссавия тариқатлари вужудга келди ва ўлка аҳолиси ўртасида тарқала борди. Шуни алоҳида таъкидлаш лозимки, мутафаккир хожагон-нақшбандия тасаввуф тариқатининг машҳур шоирлари сифатида ҳаммага маълум бўлган “ҳуш дар дам”, “назар бар қадам”, “сафар дар ватан”, “хилват дар анжуман” каби қоидаларни ишлаб чиқди ва сўфийлик амалиётига татбиқ этди. Кейинчалик бориб, Абдулқодир Ғиждувоний уларга тўртта, Баҳоуддин Нақшбанд эса 3 та талаб-қоидалар жорий этиб, нақшбандия тариқатининг асосий тамойилларини асослаб бердилар.\nЯссавия ва нақшбандия тариқатининг етук маънавий пири саналмиш Юсуф Ҳамадоний шогирди Абдулхолиқ Ғиждувоний томонидан баркамол инсон ва шайх аш-шуйух-шайхлар шайхи сифатида ҳурмат ва эҳтиром билан тилга олинади. Ҳамадоний покиза, тақводор, ҳалол, диёнатли инсон сифатида ўзгалардан ҳам шундай бўлишни талаб қилган. У зот ҳақсизлик, мунофиқлик, риёкорликни қоралаган, порахўр, ёлғончи, худбин, ноҳақ қон тўкувчилар, халқ дард-аламларидан бехабар золимлардан қаҳрланган, муттаҳам, ҳаромхўр, мақтанчоқ, фосиқ, динни ўзлари учун манфаат ва эҳтиёж воситаси деб билувчи бетавфиқ кишиларни ҳузурларига чорлаб, уларга дашном берар экан.\nҲамадонийнинг “Рутбат ул-ҳаёт” (“Ҳаёт мезони”) асарини нашрга тайёрлаган ва муқаддима муаллифи Амин Риёҳий ҳамда шу асарни туркчага таржима қилган Наждат Тусунларга кўра, Юсуф Ҳамадоний “Рутбат ул-ҳаёт”, “Кашф”, “Рисола дар одоби тариқат”, “Рисола фи анал кавна мусаххарун лил-инсон”, “Рисола дар ахлоқ ва муножот” каби асарларнинг муаллифидир.\nМутафаккирнинг диний-фалсафий серқиррали ҳамда тасаввуфий таълимот нуқтаи назаридан қараганда, етук ва маънавий қадриятларимизнинг шаклланиши ва тадрижий ривожида ўзига хос устувор босқич сифатида ғоят эътиборлидир. Унинг тасаввуфий дунёқарашида хилма-хил муаммолар, жумладан Аллоҳ, унинг оламда мавжуд ва содир бўлаётган барча ҳодиса-жараёнларнинг якка-ю ягона соҳиби эканлиги ва бизга маълум ва номаълум, аниқ ва ноаниқ ҳодисаларнинг йўналиши, тизгини унинг ихтиёрида эканлиги, зуҳурий ва ботиний илм, нақл ва ақл, обид ва ориф, имон-эътиқод масалаларида тақлидчилик ва ақл-фаросат мақоми, комил инсон мартабаси ва унга эришиш йўл-йўриқлари, тадбир-чораларига муфассал тўхталиб ўтилганлигини кўрамиз.\nШайх Ҳамадоний Аллоҳ ва ашёвий олам муаммосига тўхталиб ўтар экан, Ҳақ таолонинг ягоналиги, яратувчи эканлиги ва унинг яратилмаганлигини асослашда ашёвий оламда ва унинг моҳияти воситасидан самарали фойдаланишга ҳаракат қилинганлигини ҳис қилиши қийин эмас. Унинг фикрича, яратилишни мушоҳада этишда ҳар бир банда ашёнинг миқдорини тафаккур қилар экан, Ҳақ таолонинг ягоналиги ўз-ўзидан аёнлашаверади. Бунинг учун ортиқча далиллар келтиришга зарурат қолмайди. Ашёнинг кайфиятини ўйлагани сайин Жаббори оламнинг таъриф этиб бўлмас даражада мислсиз ва беназир зот эканлигига шоҳид бўлади.\nЮсуф Ҳамадоний фалсафий таълимотлар тарихида азалдан кўпчиликни қизиқтириб келган модда ва руҳнинг ўзаро муносабати масаласини четлаб ўтмайди. Унинг таъкидлашича, агар тўрт унсурлардан бўлмиш тупроқнинг сифатларига саёҳат қилинса, инсон зоти тупроқдан вужудга келган бўлиб чиқади. Сув, олов, ҳаво тўғрисида фикр юритганимизда ҳам худди шундай кайфиятга бериламиз. Бундай унсурлардан ташкил топган барча тирик ва нотирик борлиқлар унинг тасарруфида эмас. Ҳар бир мавжудотда махлуқотнинг кейин яратилганлиги ва ўлимига маҳкум этилганлигига доир кўпдан-кўп нишонлар ва аломатлар мавжуд, деб уқтиради мутафаккир.\nШайх Ҳамадоний назарида ҳазрати инсоннинг мартабаси шу даражада юксакки, амалда дафтарини ёзувчи, турли вазифаларни бажарувчи, Аршни тутиб турган ва саф тортган фаришталар билан биргаликда нурдан, оловдан ва руҳдан ташкил топган барча мавжудотлар Одам алайҳиссалом зоти ва жамоли олдида сажда қиладилар. Мутафаккирнинг фикрича, инсон доимо Қуръони каримдаги ҳайвонларнинг мартабасини қораловчи ва инсонларнинг мавқе-мақомини мадҳ этувчи оятларни тасбеҳ қилиб такрорлаб юришлари лозим. Шундагина у яратганнинг мақсади, яшашдан кутилган асосий оқибатини уқиб олган бўлади.\nИнсоннинг яратилишидан кутилган мақсад Ҳақнинг тажаллисини унда намоён этиш, яратганнинг қудрат ва меҳр-муҳаббатидан уни хабардор қилиш, маърифат нури кўмагида ғафлатдан уйғотишдир. Шундай экан, фаҳм ва ақл билан шарафланган ҳамда фарқланган инсоннинг даррандалар, тўрт оёқли ҳайвон ва ҳашоратлар мақомидан, яъни улар билан ўз саъй- ҳаракатларида тенг бўлишдан уялиши ва ор қилиши шартдир.\nШайх Юсуф Ҳамадонийнинг диний-тасаввуфий қарашларида Аллоҳ, инсон, табиат тўғрисидаги янгича фикр-мулоҳазалар, ғоялар мўътадил мазмун ва шакл-шамойилларда камол топди. Улар ўз навбатида Абдулхолиқ Ғиждувоний, Баҳоуддин Нақшбанд ва бошқаларнинг диний-тасаввуфий анъаналарининг юзага келишига кучли маънавий-маърифий таъсир кўрсатди.\nХОЖА ЮСУФ ҲАМАДОНИЙ\n«РУТБАТ УЛ-ҲАЁТ» РИСОЛАСИДАН\nСайфиддин Рафъиддин ва Нодирхон Ҳасан таржимаси.\n“Билгинки, ейиш-ичиш, кийиниш, уйланиш ва рўзғор тебратиш эҳтиёж даражасида бўлса, динга мувофиқдир ва ислом ҳақиқатларига зид эмас. Қачонки диний ишлар, шаръий вазифалар ва исломий арконлар мусулмон кишиинг ҳузур-ҳаловат маконига айланса-ю, нафсоний лаззатлар унинг исломий ғоясига кўра қабиҳ ва нохуш кўринса, бу табиий хоҳишлар эҳтиёж даражасига қондирилган бўлади. Агар дунё завқларисиз кун кечиришнинг имкони бўлганда эди, инсон уни ўзига зарурий бир ғанимат дея билган бўларди. Лекин инсон жисмоний ҳаётнинг давом этиши учун зарурат юзасидан ейди, ухлайди ва дунёвий орзуларининг машаққатига сабр қилади, нафсоний лаззатларнинг аччиқ шарбатига чидайди. Чунки, бадан – дин омонат топширган уловдир ва шариат вазифаларини бажарувчи ҳаммолдир. Бадан дин йўлида ғозийнинг отидан ва ҳожининг туясидан афзал бўлмаганидек, тубан ҳам эмас. Жиҳод ва ҳаж йўлида от ва туяга ем-хашак бериш Ҳаққа ибодат ва диний амаллардан бўлса, бундан ҳам афзалроғи шариат ҳукмларини ва дин аҳкомларини бажарувчи баданни таомлаштириш Ҳаққа итоат ва яқинлик қилишдир” .\n“Кимки нафси дўст ва карамли бўлса, у кишининг диний ишлари осонлашади” .\n“Борлиқ ва коинотнинг айланишини ҳамда ҳечлигини билолмаган, коинот сирига ўзи ва ўзлигидан бехабарлиги туфайли огоҳ бўлмаган жоҳилни кўзи очиқ деб бўлмайди. Кўзи очиқ киши шариат мулкини бус-бутун кўрадиган инсондир. Зеро, шариат нафс ва коинотнинг султонидир” .\n“Инсон дунё лаззатлари билан фароғат топишдан йироқлашмагунча диний вазифаларни ҳаққи билан адо этолмайди. Бир қалбда икки зид нарса ўрнашолмайди, келиша олмайди. Кўнгил дунё завқларига асир экан, ислом шарафи ва шонидан узоқлашиб тубанлашиб бораверади. Натижада исломий тасалли мақоми хароб бўлиб, дунёвий завқу сафога тегишли таскин макони маъмур ва обод бўлади. Зеро, Икки зид нарса бир жойга жам бўлмайди”.\n“Қуръоннинг мақсади: инсоннинг кўнгилида дунёга муҳаббатни совитиш ва қалбда охират саодатига нисбатан муҳаббатни уйғотиш”.\n“Дунёнинг ортиқча ишларидан йироқлашиш ва сақланишдан инсон мувжуд вазият ва эҳтиёжига кўра машаққат тортиши керак. Агар бозорчи бўлса, эҳтиёжига кўра дўконга борсин. Тижоратчи бўлса, нафақаси ва кирим-чиқимига қараб тижорат қилсин. Ишлаб чиқарувчи бўлса, ўзи ва оиласининг ҳожатини ҳисобга олган ҳолда ишласин. Халқ табақаларини, амир-маъмур, раис-хизматкор, қози-тобе, олим-толиб ва ҳоказо барчасини юқоридагиларга қиёслаш мумкин.\nДунё молини йиғишда ҳаддан ошмаслик, эҳтиёжга кўра еб-ичиш, рўзғор тебратиш, оила қуриш ва ҳоказо билан кифояланиш ҳамма учун зарурийдир. Зеро, булар билан чалғиб таскин топиш ҳайвонлар мартабаси эканини юқорида тилга олдик. Инсонга бу нарсалар ишловчи ва ҳаммоли бўлаги нафснинг яшаши учун заруратдир. Заруратнинг эса меъёри ва чегараси бўлади. У мутлақ ва бепоён эмас” .\n“… билгинки, дунё безаклари билан тасалли топиб овунган кишининг саодати – бу алданиш саройи бўлмиш дунёнинг арзимас молини жамлаш, ман қилиш, олиш ва беришдир. Бу киши дунё билан умр кечирмоқда, демак, дунё билан тирикдир. Бу ҳолат Одам боласининг ҳаёт мартабаси ва манзилидаги энг қадрсиз ва тубан даражадир. Чунки, дунё матоси билан хотиржам бўлиб, овунган киши ҳайвонлар, ҳашоратлар, ёввойи ва уй ҳайвонлари, қуш ва балиқлар билан баробар ва улар билан шерикдир. Чунки улар бу алдов дунёнинг лаззатлари билан тирик ва ҳаётдирлар. Шунинг учун оламни яратган Ҳақ таоло мақсади ва юриш-туриши дунё завқи бўлган кишиларни ҳайвонларга тенглаштириб, бундай дейди: “Эй, Муҳаммад, уларни қўяверинг, еб-ичиб, фойдаланиб қолсинлар, орзу ҳавасларига машғул бўлаверсинлар. Бас, яқинда (бу қилмишларининг оқибати нима бўлишини билиб олурлар).” (Қуръон. 15:3) .\n“Парранда, дарранда ва ҳашоратларни бўйсундирган, фаҳму ақл ва муомонат юклатилган муаззам ва мукаррам инсоннинг тасалли топиш мақоми ва мартабасининг мазкур ҳайвонлар билан тенг мавқеда бўлиши нақадар хунук ва уятдир! Бундай инсон ҳайвонларнинг тасалли мақом ва мартабаси даражасига тушиб қолади ва улардек яшаб ором топади. Ҳайвонлар ейиш, ичиш, жуфтлашиш, маскан ва либослари билан фароғат топганларидек, бу инсон ҳам шундай нарсалар билан ором ва таскин топади. Ўзининг ҳақиқий мақом ва даражасини ўйламайди” .\n“… тариқат пирлари саодатга етишганлар. Улар ҳамма нарсанинг вақти ва ҳаққига риоя қилганлари, ҳамма нарсани ўз ўрнида ҳаққи билан мукаммал адо этганлар. “Бизни тўғри йўлга бошла” дуо ояти ижобат бўлган эди. Ҳар куни янги бир манзил ва нузур, ҳар куни янги бир марҳала (қўнимгоҳ) ва туҳфа, ҳар куни янги бир мақом ва қурбат уларга Ҳақ даргоҳидан етишади”\n“Тафаккур заифлашган вақтда эса нофилани адо этиш муриддан талаб этилган ишлардандир. Иймон оламида тафаккур давом этаркан, унинг қалб ҳаётига мувофиқ бўлиши, кўнгилнинг обод этилиши ва яширин ширк (риё) ғуборининг ювилиб тозаланиши ҳам муриднинг ойдинлик йўли учун зарурий шартлардандир” .\n“Эй басират ва яқин денгизида инжу изловчи киши” Билгинки, бу масалада мурид кўнгилни тақлид зангидан поклаб, изланиш уйининг эшигини шубҳа тиканларидан тозалаши даркор. Бундан ташқари, мурид Ҳақ таолонинг улуғвор йўлидан насибасини олган валийлар билан яқинлик ва дўстлик ҳосил қилиши керак. Ҳиммат эгалари боғлаган камар билан улар ҳам белларини боғлашлари шарт. Токи “Биз унга покиза ҳаёт ато этурмиз” (Қуръон, 16:97) сўзларининг оҳанглари ва бу оҳангларнинг сўзлари унинг қулоғига етгач, ҳарф, сўз ва оҳанглар бўғзидан жой олишидан олдин, ҳарф маъноси унинг қалбида ўрнашган бўлади.\nАгар мурид бу даражага эришолмаган бўлса, унинг тасарруфи ақлу заковат тасарруфига айланади. Бунинг учун эса у англаб идрок этган ҳар бир нарсага зикр, дуо, шукр ва ҳамд билан муносабат билдириши, мавзуларни идрок этолмагач, гўллигини сўзловчиинг сўз ва илмига эмас, балки ўз фаҳмининг ноқислигидан деб билиш керак.\nИккилик ва бирлик ҳақиқатини ошкор қилиш учун энди бу иймон ва ислом мавзусини зийрак авомнинг фаҳми андозасида шарҳлаймиз. Халқнинг душманлигига эмас, дуосига умид қилиб, бу икки хусуснинг икки алоҳида нарсалиги ёки бир нарсалигини тушунтирамиз. Ёрдам сўраладиган ягона зот Аллоҳ таолодир.\nАгар иймон ва исломни бир нарса деб қарайдиган бўлсак, маънонинг ҳақиқати жиҳатидан бу фикр тўғри бўлади. Агар икки алоҳида нарса дейдиган бўлсак, луғат ва шариат жиҳатдан бу ҳам тўғри. Бу икки қараш орасида зиддият йўқ, динга ва шариатга ҳам хилоф эмас.\n“Ҳар иккови ҳам бир нарса” сўзининг изоҳи қуйидагича: “ислом” калимасининг ўзаги “таслим”дир. Банда зоҳир ва ботинда илоҳий буйруқ ва тақиқларга тамоман таслим бўлгач, мўмин бўлади. “Иймон” атамасининг ўзаги “амн” (омонлик, хотиржамлик) сўзидан келиб чиққани учун бундай киши ҳақиқий мусулмон бўлади, хотиржамлик-осойишталикда яшайди. Агар Юсуф алайҳиссаломнинг биродарлари айтган “Рост гапирсак ҳам сен бизларга асло ишонмайсан” (Қуръон, 12:17) “сўзимизни тасдиқламайсан” ояти каримасига қараб, “иймон-бу тасдиқлашдир” дейдиган бўлсак, демак, мусулмон кўнгилини, тилини, баданини илоҳий амру тақиқларга таслим қилган кишидир. Кўнгли, тили ва бадани тасдиқлагани учун иймон исломга айланади.\nБир киши иймон йўлига кирса, маълум бўладики, таслимияти ва исломияти ҳам дурустдир. Чунки мўмин ишончли инсондир. Ишончли инсон эса ўз нафси ёки халқ билан эмас, балки тамоман Ҳақ билан бирга бўлган кишидир. Демак, бирор киши Ҳақ билан бирга бўлиши учун ўзини илоҳий амр ва наҳий (қайтариқ)ларга батамом таслим қилиши шарт.\nАгар иймон тасдиқлаш маъносини билдирса, демак, мўмин Ҳаққа содиқ ва итоаткор инсон демакдир. Бир инсонга “итоаткор” дейиш учун у зоҳирда ва ботинда илоҳий амру тақиқларга риоя қиладиган, қазою қадарга таслим бўлган киши бўлмоғи даркор. Шу сабабли ислом иймондир. Бу қарашнинг тўғрилигига Қуръон ва суннат далилдир. Чунончи, ояти каримада “Бас, биз у жойдаги мўминлардан бўлган кишиларни чиқариб юбордик. (Лекин) у жойда бир хонадондан (Яъни Лут пайғамбар хонадонидан) ўзга мусулмонларни топмадик” (Қуръон, 51:35-36) деб буюрилади. Ояти каримада Лут алайҳиссаломнинг хонадони аҳлига ҳам “мўмин”, ҳам “муслим” ифодалари ишлатилган. Бу иймоннинг ислом экани ва исломнинг ҳам иймон эканига доир Қуръоний далилдир. “Эй қавмим, агар Аллоҳга иймон келтирар экансизлар, демак, мусулмон бўлсангизлар, Унинг Ўзигагина суянинглар-таваккул қилинглар!” (Қуръон, 10:84) оятида ҳам ислом ва иймон калималари бир хил маънода қўлланилган. Бу исломнинг иймон эканини исботлайди. Саҳиҳ бир ҳадиси шарифда ҳазрати пайғамбар алайҳиссаломнинг “иймон етмишдан ортиқ бўлимлардан иборатдир”, бошқа бир ҳадисда эса: “ислом етмишдан зиёд бўлимдир” деганлари нақл этилади. Демак, пайғамбар алайҳиссалом бир нарсага ҳам иймон, ҳам ислом деганлар. Бу эса иймоннинг ислом, исломнинг эса иймон эканига далилдир.\nИймон билан ислом орасида фарқ борлигига эса Жаброил алайҳиссаломнинг Муҳаммад алайҳиссалом билан қилган савол-жавоблари мисол бўла олади. Жаброил алайҳиссалом сўрайди: “Ислом нима” Муҳаммад алайҳиссалом жавоб берадилар: “Аллоҳдан бошқа илоҳ йўқлигига ва Муҳаммад алайҳиссалом унинг элчиси эканига гувоҳлик беришинг, намоз ўқишинг, закот беринг, Рамазон рўзасини тутишинг, ҳажга боришингдир”. Жаброил алайҳиссалом сўради: “Иймон нима” Муҳаммад алайҳиссалом жавоб бердилар: “Аллоҳга, фаришталарига, китобларига, пайғамбарларига, ўлгандан кейин тирилиб ҳисоб-китоб қилинишга, тақдирга, яъни ҳар қандай яхшилик ва ёмонлик Аллоҳнинг иродаси билан бўлишига ишонишингдир” .\n“Диний фикр ва амаллар билан тасалли топиб, ҳаловатга эришган ҳар қандай инсон ислом билан тирикдир. Раббоний оятларини, фаришта илҳомига оид тушунчаларни, самовий китобларнинг ҳикмату насиҳатларини, Ҳақ таолонинг амру тақиқларини етказиш учун пайғамбарларнинг юборилишини, Молик (подшоҳ) ва Муҳаймин (ҳозиру нозир) бўлган Аллоҳнинг “кунфаякун” (“бўл деса бўладиган”) илоҳий ҳукми билан юзага келган катта-кичик ишларни кўриб тафаккур қилувчи ва шу билан фароғат топувчи кишилар эса иймон билан тирикдирлар. Бадан ислом учун ишлайди ва яшайди. Қалб эса иймон учун ишлайди ва яшайди. Кўнгилнинг ёрдамисиз бадан бир иш қилолмайди, бадансиз эса кўнгил мушоҳада ва висолга эришолмайди. Бадан кўнгилга, кўнгил баданга чамбарчас боғлиқ. Баданнинг исломи-мусулмончилиги кўнгил ёрдамисиз, кўнгилнинг эса бадан кўмагисиз рўёбга чиқмайди.\nБуларнинг орасида фарқ шундайки, ғайбни кўриш ва идрок этишда қалб пойдевор вазифасини бажаради, бадан эса унга бўйсунади. Кўзнинг кўришида эса бадан пойдевор бўлиб, қалб унга бўйсунади. Биринчи бўлиб кўз кўради, ундан кейин ғайбий тушунча юзага келади. Чунки ислом билан тасалли топишда аввало зоҳирий бадан, сўнгра эса иймон билан таскин топишда ботиний қалб асосдир.\nИслом оромгоҳи ва тасалли топиш оламидан иймоннинг тасалли топиш оламига сафар қилиш учун фикрга, амал мушоҳадага, кўз ғайбга, нафс кўнгилга, ошкоралик яширинликка ва ниҳоят зоҳир ботинга айланиши керак.\nБу мартабадаги инсоннинг мушоҳада ва назари ҳокими мутлақ бўлган Ҳақнинг салтанату азаматига қаратилган бўлади. Осмондаги муқаррабларнинг масжиду даргоҳлари унинг томошагоҳига айланади. У Қуръоний маъно ва сирлар майдонида кезади. Пайғамбарларнинг карам даргоҳидан озиқланади, махлуқот қайта тириладиган кундан қўрқади, пинҳоний қазо ва қадарнинг ҳайбатидан ёниб-эрийди.\nФойда-зарар, ширин-аччиқ, қийин-осон, ҳокимият-асорат, лутф-қаҳр, ясаш-синдириш, висол-ҳижрон, очиш-ёпиш, уялиш-мақтаниш, пинҳон-ошкор, айният (ўзлик)-ғайрият (бегоналик), поклик-нопоклик, ботин-зоҳир, ваъд (умидлантириш)-озорлаш, умр-аср, тубанлик-юксаклик – буларнинг барчаси қазою қадардан ҳосил бўлади. Ҳақ таолонинг қазоси ва ҳукми тақдир қилинган кишигагина етади” .\n“Яхши билгинки шақоват-бадбахтлик илоҳий изн ва иродасиз рўёбга чиқмайди. Бу изну ирода эса ғайбий бўлиб, ғайбга тегишли илоҳий илмга боғлиқ ва ундан ҳеч ким хабардор эмас. Бу изн ва иродани илмдан бошқаси шарҳлай олмайди. Қазою қадар илоҳий изн ва ҳукмни сенга етказувчи элчилардир. Ҳеч бир ҳаммолга зарар ва жазонинг хабарини беролмайди. Азоб ва қораланишинг амалинг туфайлидир. Сенинг ишинг итобу азобнинг аломатини тортишдир. Ўз қилмишинг натижасида фақат ўзинг азобу таҳқирларга учрайсан, бошқа кишига маломат ва азоб бўлмайди” .\n“Банда ўз қалбидаги сурат ва ҳулул ғуборини ювиб тозалаши керак, яъни Ҳақ таолонинг қандайдир бир шаклда эмаслигини ёки бирон махлуқотнинг суратига кирмаслигини билиши лозим. Энди шу мавзуни изоҳлаймиз.\nФитратига ғазаб олови сачраган киши тўғрисида нима дейсан?\nБу ғазабнинг таъсири ва ҳокимлиги унинг фитрати устидан ғолиб келади. Ғазаб шундай бир иллатки, на тадбиркор ақл ва на буюрувчи қалб унга бас келолади. Бу иккови ғазаб оловининг таъсирида сўниб, бу ҳолдаги кишидан ақлга мақбул бўлмаган ва кўнгилга ўтирмайдиган баъзи ишлар юзага келади. Бу одам ҳақида бириси “бу инсон қилган ишларини ўз иродаси билан қилмаган” деса, тўғри айтган бўлади. Зеро, бу ҳолат-аҳволлари қоришиқ бўлган ва Иблис эгаллаб олган кишилар сифатидир. Баъзан уларда ғазаб оташи кучайиб, улар гўё йиртқич ҳайвонларга дўнадилар. Баъзан шаҳват оташи зўрайиб, уларни ҳайвонга айлантириб қўяди. Ғазаби ва шаҳвати ғалаба қозонган бу инсоннинг қалбида нур қолмайди, натижада ақлнинг таъсир кучи ҳам йўқолади.\nШу сабабли ҳазрати пайғамбар алайҳиссалом ғазабланиб турган инсонга йўлиққанларида унга “Аъзу биллаҳи минаш-шайтонир-ражим” (қувилган, тошбўрон қилинган шайтоннинг ёмонлигидан Аллоҳдан паноҳ тилайман) деб жаҳлини бартараф этишни тавсия қилганлар. Демак, мавзумизга боғлиқ шундай хулоса чиқадики, ғофил ва ақли ҳушидан бегона кимсаларга шайтон ғазаб оловини сочади. Яна шунга ҳам ишора қилмоқдаки, бирон кишини ғазаблангани учун маломат қилмаслик керак. Чунки ҳазрати пайғамбар алайҳиссалом ҳалиги ғазабли одамни маломат қилмадилар. Шуниси аниқки, демак, ғазабни Ҳақдан паноҳ тилаш билан муолажа қилмоқ-бартараф этмоқ вожибдир. Инсон ўз қаҳр-ғазабини шу йўл орқали даф этмаган тақдирдагина шаръий жиҳатдан маломатга лойиқдир” .\n“Энди сўзимизнинг асл мақсадига ўтайлик: баъзиларда ҳою-ҳавас ғазаби, баъзиларда диний ҳақлар ғолиб келади ва унинг сўз ва ишлари одатдаги табиий ҳолати чегарасидан чиқиб кетади. Шундай экан, бир инсоннинг меҳр-муҳаббати бошқа инсонга ғолиб келса, сўзу ҳаракатлари одатдаги тартибдан чиқса, ажабланмаслик керак. Нафсоний, шайтоний ва шаҳвоний ишқ ҳоким бўлган ошиқлар орасида бундай ҳолат очиқ-ойдин кўринади. Шак-шубҳасиз, улар шундай бир фазилатга эришадиларки, сўзлари, хатти-ҳаракат ва йўналишлари олдинги ҳолларига асло ўхшамайди. Шундай экан, Аллоҳ дўстларига ва Ҳақ ошиқларига нега ишониш мумкин эмас? Ҳолбуки, Аллоҳ севгиси махлуқот севгисидан кўра жўшқин, шиддатли ва қудратлироқдир.\nНафсоний ва шайтоний севги билан раҳмоний севги орасидаги фарқ шундай: махлуқот севгисида ўзидан кетиш ва девоналик юзага келади. Ҳақ таолони севишда эса кўнгилда фаросат, ҳикмат ва маърифат ҳосил бўлади. Чунки, шайтоннинг йўлида фақат тикан ва хас-хашак учраса, Ҳақ таолонинг йўлида фақат наргизу лола рўпара келади” .\n“Қалб билан зикр — дарахт билан сувга ўхшайди. Қалб билан тафаккур эса дарахт билан мевага менгзар. Дарахтни суғормасдан, унинг гуллаб барг чиқаришини кутмасдан ва у ҳали ғунча новдан очмасдан туриб, ундан мева талаб қилиш хатодир. Чунки, ҳануз мева ҳосил бериш вақти етмаган. Балки дарахтни вояга етказиш вақтидир. Уни суғориш, атрофидаги бегона ўт-ўлан ва зараркунандалардан тозалаш, офтоб ҳароратидан баҳраманд бўлишини кутиш керак. Токи дарахт кўкаради, яшнайди ва ям-яшил баргларга бурканади. Шундан кейингина унинг шохларидан мева тама қилиш тўғри ва ўринли бўлади” .\n“Солиҳ амаллар” – баданий амаллардир, бу эса зикрдир. “Яхши бир ҳаёт” тафаккур эшигини очиш ва ҳайвон табиатли нафсоний-дунёвий ҳавас зулматини йўқ қилишдир. Ҳаёт, мол ва мақом севгиси пардаларини тил зикри билан рад этмагунча иймон олами нурларининг байроғи жамол кашфи оламидан кўринмайди… Солиҳ амалга “уйланмагунча” гўзал бир ҳаётни, яъни қалб нурларининг “фарзандини” қўлга киритиб бўлмайди.\nШу сабабли тариқат пирлари саодатларга етишганлар. Улар ҳамма нарсанинг вақти ва ҳаққига риоя қилганлар, ҳамма нарсани ўз ўрнида ҳаққи билан мукаммал адо этганлар. Улар ҳақида: “Бизни тўғри йўлга бошла!” дуо ояти ижобат бўлган эди. Ҳар куни янги бир манзил ва нузул, ҳар куни янги бир марҳала (қўнимгоҳ) ва туҳфа, ҳар куни янги бир мақом ва қурбат уларга Ҳақ даргоҳидан етишади” .\n“Аъзолар турли риёзат ва машаққатлар тортиб жиноят ваҳшатидан покланмугунча, ботиний ва зоҳирий томирларнинг ҳар бирида Аллоҳ хавфи ва қўрқуви сувлари оқмагунча, қалб ҳовузи қазога рози, балога собир, неъматга шукр этмагунича кўнгил покланмайди ва озод бўлмайди. Булар юзага келган тақдирдагина қалб ҳурриятга эришади, бандага ҳаловат ва тоат бағишлайди. Маърифатни талаб қилишдаги ташналик миқдорича маърифат ҳаловатини танлайди. Ҳақ таоло ҳам лутфу карами ила унинг тафаккур-тушунча эшигини очади” .\n“Руҳ аслларнинг аслидир. Инсон бадани ва аъзолари руҳ билан тирик. Руҳнинг борлиги соясида бадан кўради, билади, эшитади, ушлайди, юради. Руҳнинг хусусият-фазилатлари туфайли доноликда қатъият, назарда фаросат ва ибрат, эшитишда ҳикматни англаш, эргашишда итоат, юришда хизмат юзага келади. Жўмардлик йўли, мушоҳада жойи, фазл мавзеси, карам макони, яқинлик қароргоҳи, қудсият маскани, ҳаёт маҳали, унсият бўстони, севги-дўстлик водийси, муҳаббат денгизи, сукунат майдони ва мукошафат йўли жон-руҳдир” .\n“Одам алайҳиссаломга руҳ уфурилгач, унинг бошидан оёғига қадар руҳ нурининг шуъласидан порлаб, нурланиб кетди. Малакут олами аъзоларининг ҳар бир зарраси бу офтоб нурининг порлашидан янада жонланди, нурланди. Бутун коинот ҳайбат ва итоатга йўналди. Бу руҳнинг бўйсундирувчи салтанатининг ҳукмронлиги жумла махлуқот руҳини ларзага солди. Юқори ва пастки олам жисмлари ўша ойдинликнинг азаматидан бандалик ва қуллик камарини белларига боғлайдилар. Ҳар бир забонли ва забонсиз, қуюқ ва суюқ нарсаларнинг табиатларида қўрув ва ҳайбат титраши вужудга келди. Нур ва зулмат малакути, сув, тупроқ, шамол ва олов-барчаси итоат зирагини қулоқларига тақдилар. Осмон уни ўз соясига олмоқ учун кибриё ридосини ёйди. Ер юзи унга тахт ва тўшак бўлмоқ учун сардорлик ва улуғлик либосини кийди” .


Тўпаланг сув омборида вазият тинч - видео - 22.06.2022, Sputnik Ўзбекистон\nТўпаланг сув омборида вазият тинч - видео\nТўпаланг сув омборида сув миқдори норма даражасида, омбордан чиқаётган сув ҳам меъёридан ошгани йўқ - мутасадди раҳбарлар. 22.06.2022, Sputnik Ўзбекистон\nТОШКЕНТ, 22 июн — Sputnik. Тўпаланг сув омборида вазият тинч, хавотирга ўрин йўқ, деб хабар бермоқда Сув омобри директори ҳамда ҳудуд Фавқулодда вазиятлар бўлими раҳбари. Эслатиб ўтамиз, угун, 22 июнь куни соат 08:14 атрофида Сурхондарёдаги Тўпаланг сув омборидан чиқаётган сув миқдори кескин ошгани ҳақида хабар берилга эди.Қайд этилишича, Тўпаланг сув омбори қошида барпо этилган Тўпаланг ГЭСда 2-компонент модернизация лойиҳаси амалга оширилаётгани муносабати билан босимли қувурда синов ишлари ўтказилган вақтда босим қувури тўсини орқали 40 метр куб сув чиққан.Айни пайтда ушбу носозлик тўлиқ бартараф этилган. 40 метр куб сув тўлиқлигича каналга йўналтирилган.Маълумот учун, Сурхондарё вилояти Сариосиё туманидаги "Тўпаланг" сув омбори 1982 йилда қуриб бошланган. Сув омбориинг максимал сиғими 500 миллион куб метрни ташкил қилади. (Бугунги кунда 375 млн м3 сув йиғилган) Сув омбори тўғонининг баландлиги 165 метр, яна 22 метр ер остига пойдевор қилинган, иккаласи қўшилганда 187 метрни ташкил қилади. Сув омбори 2019 йилда 450 млн. м.куб сув йиққан.Тўғон бошқаруви автоматлаштирилган бўлиб, хориждан келтирилган назорат, ўлчов, кузатиш мосламалари жараённи мунтазам назорат қилиб боради. Бундан ташқари тўғон ўртасига ҳам махсус датчиклар ўрнатилган бўлиб, ва улар ер қимирлаши ва бошқа маълумотларни қайд қилиб боради. Сейсмостанция ҳам зилзиланинг тўғонга таъсирини кузатиб боради. Тўғонга ортиқча сув келган ҳолда уинг остидаги сув ўтказгичлар ва канал орқали чиқариб юборилади. "Халқ сўзи" маълумоти асосида.\n12:07 22.06.2022 (янгиланди: 12:27 22.06.2022)\nТўпаланг сув омборида сув миқдори норма даражасида, омбордан чиқаётган сув ҳам меъёридан ошгани йўқ - мутасадди раҳбарлар.\nТОШКЕНТ, 22 июн — Sputnik. Тўпаланг сув омборида вазият тинч, хавотирга ўрин йўқ, деб хабар бермоқда Сув омобри директори ҳамда ҳудуд Фавқулодда вазиятлар бўлими раҳбари.\nЭслатиб ўтамиз, угун, 22 июнь куни соат 08:14 атрофида Сурхондарёдаги Тўпаланг сув омборидан чиқаётган сув миқдори кескин ошгани ҳақида хабар берилга эди.\nҚайд этилишича, Тўпаланг сув омбори қошида барпо этилган Тўпаланг ГЭСда 2-компонент модернизация лойиҳаси амалга оширилаётгани муносабати билан босимли қувурда синов ишлари ўтказилган вақтда босим қувури тўсини орқали 40 метр куб сув чиққан.\nАйни пайтда ушбу носозлик тўлиқ бартараф этилган. 40 метр куб сув тўлиқлигича каналга йўналтирилган.\nМаълумот учун, Сурхондарё вилояти Сариосиё туманидаги "Тўпаланг" сув омбори 1982 йилда қуриб бошланган. Сув омбориинг максимал сиғими 500 миллион куб метрни ташкил қилади. (Бугунги кунда 375 млн м3 сув йиғилган)\nСув омбори тўғонининг баландлиги 165 метр, яна 22 метр ер остига пойдевор қилинган, иккаласи қўшилганда 187 метрни ташкил қилади. Сув омбори 2019 йилда 450 млн. м.куб сув йиққан.\nТўғон бошқаруви автоматлаштирилган бўлиб, хориждан келтирилган назорат, ўлчов, кузатиш мосламалари жараённи мунтазам назорат қилиб боради. Бундан ташқари тўғон ўртасига ҳам махсус датчиклар ўрнатилган бўлиб, ва улар ер қимирлаши ва бошқа маълумотларни қайд қилиб боради. Сейсмостанция ҳам зилзиланинг тўғонга таъсирини кузатиб боради. Тўғонга ортиқча сув келган ҳолда уинг остидаги сув ўтказгичлар ва канал орқали чиқариб юборилади. "Халқ сўзи" маълумоти асосида.


Абдулҳамид Чўлпон. Ўт арава тўғрисида (1923) | www.ziyouz.uz\nБош саҳифа МатбуотЖадид матбуотиАбдулҳамид Чўлпон. Ўт арава тўғрисида (1923)\nЎт арава демакдан мақсадим автўмўбиль эканлигини билсангиз керак. Халқимиз «автўмўбил»ни ўт арава дейдур.\nМен бу мақоламда ўт араванинг фазилатларидан гапирмакчи эмасман. Йироқ йўлни яқин, қийин ишни осон қилиш учун ўт арава жуда керак нарса, фойдалик муюм. Лекин бу мақоламда бошқа нарса тўғрисида гапирмакчиман.\nҲозирги вақтда газеталаримизни ўқунг. Энг кўб ёзилған нарса Гирмония масаласи. Ҳар кун, ҳар сонда десак мумкин: Штреземан, Эберт, Альбер, Сект, Карвакитлердек жонли номлар; Саксония, Турингия, Бавария, Рур, Райн каби жонсиз исмлар; булар ҳам ҳаммаси хабар, даракдан иборат. Масалан: мен борсам-да, Штреземан ким, Эберт қандоқ киши, Гильфердинг ўзининг сарватга доир машҳур асарида қандоқ асосларни олдинга сурадур деб катта саволларни берсам ва шунга кенг-ковур жавоб олмоқчи бўлсам… қаерға бош ураман? Мусулмончани, туркчани яхшиғина билсам ҳам ўрусчани билмайман, уни дарров бир-икки ойнинг ичида ўрганиб олиш қийин, мусулмонча сиёсат китоблари бўлса йўқ.\nТошкентда ё Масковда бўлсам бирорта қулубга борар эдим. У ерларда нима кўб? Қулуб билан лексия! Мен турған ерда мендан бошқа ҳам бир неча миллион менга ўхшаған бахти йўқ «аҳли вилоят» (провинциал) туратурған жойларда қулубнинг мазаси йўқ. Қулуб бор ерда лексиянинг бурди йўқ. Сўзнинг қисқаси: йўқ, йўқ, йўқ.\nМен йўл усти тўғри келганда газетачилар билан ҳам сўзлашдим. «Нимага бир масаланинг асл-асосидан тузук-қуруқ маълумот бермайсиз? Бу кундалик хабарингиз билан ишнинг тагига етиб бўлмайдур», – дедим. Газетачилар сира ҳовлиқмасдан шу жавобни бердилар:\n– Ҳар нарсанинг ўз жойи, ўз асбоби бор. Газетларимизнинг вазифаси – кундалик воқеалар тўғрисида – газетанинг ўз миқёсидан ошиб кетмаслик шарти билан – тафсилот босиб тарқатмоқдур.\nСиз айтган чуқур таглик масалаларни қулоч-қулоч қилиб ёзмоқ учун мажмуа, яъни журнал деган нарса бўладир!\nСўнгра журнал қидиришга тушдим: «Билим ўчоғи»* деган бир нарса бор экан, вафот қилибдур. «Инқилоб»* деган биттаси Ўрта Осиё шўро жумҳуриятларининг ҳаммасига баробар «ўғул» бўлуб, ҳаммасининг дастмояси билан дунёга чиқмоқчи бўлған экан. Уни ҳам Бухородан нари дараксиз кетди дейдилар.\nҲар ҳолда, билиниб қолди. Айниқса, бизнинг Туркистон жумҳуриятининг – марказлик бўлиш шарафидан маҳрум қолған – вилоят фуқаролари мунга кўб ташна бўлдилар. Бир мажмуанинг чиқмоғи жуда зарур, жуда лозим. Шу зарурат нимага ўталмайдур деб кўб жойга мурожаат қилдим, жавоб бердиларки:\n– Пул йўқ!\n«Билим ўчоғи» билан «Инқилоб» мажмуалари ҳам шунинг учун тўхтаб қолған эканлар.\nЛокин мен мунга ишониб етолмайман. Татаристон шўролар жумҳуриятида бир-икита мажмуа тўхтовсиз чиқиб турар экан. Ақлим олмайдур: Татаристон шўролар жумҳурияти бизнинг Туркистон шўролар жумҳуриятидан бойми экан? У жумҳуриятнинг пахтаси йўқ эди-ку. Бизда ахир пахта бор, радий жавҳари бор, дармона (сантонин) кони бор, тошкўмир, қора ёғ, яна нима балолар бор. Шуларнинг ҳаммаси ижтимоий асосдаги маслаҳатлик жумҳуриятимизнинг бойлиги-ку!\nЁ шундоқ эмасми?\nФарқ бўлса-бўлмаса шундадурким, Татаристон шўро жумҳуриятининг оқсоқоллари ҳалиги шиддатлик эҳтиёж ва заруратни сезганлар, билганлар. Бизнинг оқсоқолларимиз бўлса «Прожектор», «Красная Нива», «Эхо», «Огонёк», «Новый Восток»* ва бошқа минг хил русча мажмуалардан истаганларини ола бериб, ўзларидан бошқа ўрусчага олим бўлмаған биз вилоятлик бечораларни унутуб қўйғанлар!\nФарқ ёлғиз шунда.\nЯқинда Тошкентда бўлдим. Баъзи бир идораларнинг чиройлиқ, чаққон, ҳайбатлик ўт аравалари ёнимдан шамолдек шувуллаб, ўқдек ғувуллаб ўтуб кетдилар. Мен бечора вилоятлик ақл ва ҳушимдан ажраб – танг қотиб қараб қолдим.\nЯқинда Хўқандга келдим. Эски шаҳардан келаётуб эдим, бир муюлушдан икки жавобгар ишчи ўртоқларим ғалати извошда учар отларни тизғиратиб чиқиб қолдилар. Агарда дарҳол ўзимни чеккага олуб, деворға орқамчасиға ёпишмасам извошнинг ғилдираклари тагида қолуб кетар эдим-да, сиз ҳам бу кун бу мақолани ўқушдан маҳрум бўлуб қолур эдингиз…\nБир оз суруштурғанимдан сўнг маълум бўлдиким, ўт араванинг ўзи чиройлиқ, чаққан оёғи енгил нарса бўлса ҳам, ашқол-дашқоли жуда кўп, сарф-харажати жуда катта экан. Унга кетатурған бензин деган ёғнинг пули бизнинг қишлоқ маҳкамаларига ошуб-тошкундай бир исмета бўлар эмиш… Айниқса, ўт аравани ҳайдайтурған «шуффер»и* жавобгар ишчилар ойлиғиға зўрға унар эмиш…\nИзвошнинг харажати ҳам оз эмасдур. У – савлатлик, у – семиз, у – чопонғир отлар озмунча овқат емайтурғандур. Кучир ҳам ахир ноз-ситамдан холи эмасдур.\nБитта маҳкаманинг ўт аравасини сотсақ, иккита маҳкаманинг иккита извошини ҳам отлари билан сотуб юборсақ, шуларга кетатурған бир йиллик харажатни ҳам Чирвонбойнинг қурси билан ҳисоблаб шунга яраша маблағни ажратуб қўйсақ: шу маблағларнинг ҳаммасини шотираған чирвон қилиб «Туркистон» газетими, «Фарғона»ми, «Зарафшон»ми – учаласидан биттасининг бошқармасиға топширсақ, битта мажмуа чиқаруб беришга унарларми экан?\nМен ўйлайманким: жон дерлар, жон дерлар…\n«Фарғона» газетасининг 1923 йил 7 декабрь сонида «Мирзо Қаландар» имзоси билан босилган. Сўнгра «Адабиёт надир» мақолалар тўпламида қайта чоп этилган.\n«Билим ўчоғи» – Туркистон Маориф халқ комиссарлигининг ойлик ижтимоий-сиёсий, таълим-тарбиявий ва адабий журнали. 1922 йили биринчи сони чиққан. 1923 йили журналнинг 2 – 3-қўшма сони чиққач, нашр этилишдан тўхтаган.\n«Инқилоб» – 1922 йилдан чиқиб, 1924 йил октябрида тўхтаган журнал. Адабий, сиёсий-оммавий ойлик журнал бўлмиш «Инқилоб» Туркистон КП МҚ органи эди.\n«Прожектор», «Красная Нива», «Эхо», «Огонёк», «Новый Восток» – XX асрнинг 20 – 30-йилларида (баъзилари кейин ҳам) нашр қилинган журналлар.\nШуффер (шопёр) – машина ҳайдовчи.\n← Аввалги Аввалги Абдулҳамид Чўлпон. Умид сиздан! (1918)\nКейинги → Кейинги: Абдулҳамид Чўлпон. Қутурған мустамлакачилар (1924)


Ўзбекистонда коронавирус билан касалланган кишиларни қўшимча 14 кунлик кундузги реабилитацияга юбориш тўхтатилди Ўзбекистон янгиликлари\nЎзбекистонда коронавирус билан касалланган кишиларни қўшимча 14 кунлик кундузги реабилитацияга юбориш тўхтатилди\n16 June 2020, 18:11\nЎзбекистон, Тошкент – Batafsil.uz ЯА. Соғлиқни сақлаш вазирлиги берган маълумотга ҳавола қилган ҳолда мухбиримиз маълум қилишича, Ўзбекистонда коронавирус билан касалланган кишиларни қўшимча 14 кунлик кундузги реабилитацияга юбориш тўхтатилган.\nВазирликнинг билдиришича, илгари тўлиқ даволанишдан кейин, вирус организмдан батамом чиқиб кетганидан сўнг 14 кунлик реабилитация амалиёти фақат Ўзбекистонда эҳтиёт чораси сифатида қўлланилиб келинган.\n“Ҳатто дунёнинг ривожланган давлатларида ҳам нафақат бу амалиёт, балки коронавирусга чалинганлар ҳам фақат оғир ҳолатлардагина шифохонага ётқизилади, қолган пайт керакли дори-дармонлар тавсия қилиниб, уйда даволаниш буюрилади”, -демоқда вазирлик.\nВазирлик қўшимча қилмоқдаки, Ўзбекистонда вирусга чалинган ҳар қандай бемор белгиланган муддатда жиддий кузатув остида тўлиқ бепул даволанади.\n“Даволаниш сўнгида вирус бўйича текширувлар манфий натижа берганидан кейин ҳам бу намуналар махсус вирусология лабораторияларида қайта таҳлилдан ўтказилади. Фақат шундан кейингина узил-кесил ташхис қўйилади. Ана шундай такрорий чуқурлаштирилган текширувдан кейингина бемор тузалган ҳамда хавфсиз ҳисобланади”, - дея такдламоқда вазирлик.\nЎз навбатида, ушбу беморларни даволаган тиббиёт ходимлари ҳам ана шундай такрорий текширув таҳлилларидан ўтишади.\n“Эришилган тажриба бу амалиётга зарурат йўқлигини кўрсатди. Чунки 14 кунлик реабилитацияга вирусдан батамом халос бўлганлар жўнатиларди ва улар орасида касаллик қайталаниш ҳолати ҳам кузатилмади. Шундан келиб чиққан ҳолда, Ўзбекистонда 14 кунлик реабилитациядан воз кечилди”, - дейилган вазирлик берган хабарда.


Санаси номаълум бу суратда Ўзбекистондаги собиқ уран иншоотлари кўрсатилган. Европа Иттифоқи Қирғизистон, Тожикистон ва Ўзбекистондаги еттита собиқ уран объектларини тозалаш учун 85 миллион евро ажратмоқда. (Европа комиссияси)\nОЛМАОТА – Марказий Осиёда Совет давридан қолган уран объектларида (улардан учтаси Қирғизистонда жойлашган) тозалаш ишлари шу йил бошланиши эълон қилинган, бунга Европа Иттифоқи (ЕИ) томонидан 85 миллион евро ажратилган.\nҚирғизистон, Тожикистон ва Ўзбекистонда радиоактив чиқиндилар муаммосига қарши курашиш бўйича чора-тадбирлар шу йил сентябрь ойида бошланиши кутиляпти, маблағнинг катта қисми Қирғизистонга ажратилган, деб хабар берди KyrTag ахборот агентлиги. У ердаги ишлар Жалолобод вилоятидаги Мойлисув объектидан бошланади.\nЎтган йил ЕИ бу давлатлардаги уран чиқиндихоналарини тозалаш ишларига тайёргарлик учун 15 миллион евро ажратган эди. Аксар ҳудудларда тайёрлаш ишлари якунига етган, дастур бўйича кейинги босқичда атроф-муҳитни тиклаш, жумладан ўсимликлар экилади, деб хабар берган KyrTag агентлиги.\nТозалаш лойиҳаси Марказий Осиёда уран қазиб олиш ва қайта ишлаш бўйича Совет Иттифоқидан қолган зарарни камайтиришга қаратилган кенг кўламли режанинг бир қисмидир.\nХаритада Марказий Осиёдаги экологиясини тиклаш кўзда тутилган муҳим ҳудудлар акс эттирилган. (Европа комиссияси)\nҚирғизистондаги учта уран объектлардан бири – Мойлисув, санасиз сурат. ЕИнинг тиклаш дастури жамғармаси томонидан Қирғизистонга 39 миллион евро ажратилган. (Европа комиссияси)\nЎзидан кейин хавфсизлик ва атроф-муҳитга оид бир қанча муаммоларни қолдириб кетган собиқ Совет Иттифоқи учун Марказий Осиё асосий уран манбаи бўлиб хизмат қилган. Масалан, Тожикистон қолдирилган уран чиқиндилари қўлбола бомба ясаш учун етарли бўлиши ҳақида бир неча марта ўз хавотирларини изҳор этган эди.\nЕИнинг 2017 йилги маълумотларига кўра, Марказий Осиёда 1 миллиард тоннага яқин уран чиқиндилари мавжуд.\nСовет Иттифоқи Қирғизистондаги турли ҳудудларда уран қазиб олиб, қайта ишлаган ва жуда кўп миқдорда радиоактив чиқиндиларни қолдирган, дейди ёшлар ташаббуси бўлган MoveGreen ташкилоти ходими, бишкеклик муҳандис-эколог Бактигул Стакеева.\nМарказий Осиёдаги уран чиқиндилари муаммоси нафақат экологик жиҳатдан, балки Яқин Шарқ томонидан террорчилик таҳдиди мавжуд даврда минтақавий хавфсизлик жиҳатидан ҳам муҳим.\nТабиий офат натижасида келиб чиқиши мукин бўлган фавқулодда вазиятлар ҳам Қирғизистон миллий хавфсизлик концепциясидаги (режалаштириш ҳужжати) устувор масалалар рўйхатига киритилган.\nҚозоғистоннинг молиявий маркази Олмаота шаҳар табиатни муҳофаза қилиш прокурорининг ёрдамчиси Айтуар Кошмамбетов 2011 йилда янги таҳдидларни номлашда «атроф-муҳим терроризми» атамасини қўллади.\n«Давлатни, минтақани ва дунёни беқарорлаштиришда, юзлаб, минглаб одамларни йўқ қилишда, табиатни ифлослантиришда террорчиларнинг ўз мақсадларига эришиш эҳтимоли жуда катта», деган эди у ўшанда.\n«Бундай ҳолатда ҳеч қандай алоҳида давлат ўз фуқаролари учун буткул хавфсизликни таъминлай олмайди, шу боис бу соҳадаги халқаро ҳамкорликнинг аҳамияти катта», деб айтган Кошмамбетов.\nШунинг учун Қозоғистонда АЭС қурилиши ушбу мамлакатга қарши жиноятдир, шундоқ ҳам экология билан боғлиқ муаммолар етарли. Энди эса Балхаш кўли ва унинг бутун ҳудуди нурланиш хавфи остида қолмоқда.


«ВАСИЙЛИК ВА ҲОМИЙЛИК ТЎҒРИСИДА»ГИ ҚОНУН ЛОЙИҲАСИ - Ўзбекистон овози газетаси\n«ВАСИЙЛИК ВА ҲОМИЙЛИК ТЎҒРИСИДА»ГИ ҚОНУН ЛОЙИҲАСИ\nдавлат ва жамият ғамхўрлигига муҳтож кишилар манфаатларига қаратилган\nМамлакатимизда фуқароларнинг ҳуқуқ ва эркинликларини таъминлаш жараёнида аҳолини аниқ, манзилли ва кучли ижтимоий ҳимоялашга алоҳида эътибор қаратилмоқда. Бу жараёнда болалар манфаатларини ҳимоялаш, айниқса, ота-она меҳридан бебаҳра қолган ўғил-қизларнинг тўлақонли таълим олиши, касб-ҳунар эгаллаши, жамиятга интеграциялашувини таъминлаш юзасидан кенг кўламли ишлар амалга оширилмоқда. Мазкур йўналишдаги ҳуқуқий кафолатлар Конституциямиз ҳамда бир қатор қонун ҳужжатларида мустаҳкамлаб қўйилган.\nБугунги кунда васийлик ва ҳомийлик йўналишидаги ҳуқуқий муносабатлар асосан Ўзбекистон Республикасининг Фуқаролик кодекси, Оила кодекси, Вазирлар Маҳкамасининг тегишли қарори билан тасдиқланган «Васийлик ва ҳомийлик тўғрисидаги низом» ва бошқа алоҳида меъёрий ҳужжатлар билан тартибга солинади. Аммо ушбу ҳужжатларда васийлик ва ҳомийликка муҳтож барча тоифадаги шахсларга нисбатан васийлик ва ҳомийликни амалга ошириш механизмлари етарли даражада очиб берилмаган.\nАйни кунларда Олий Мажлис Қонунчилик палатасида муҳокама этилаётган «Васийлик ва ҳомийлик тўғрисида»ги қонун лойиҳаси бу борадаги ҳуқуқий масалалар ечимига хизмат қилади. Қонун лойиҳасида васийлик ва ҳомийлик институтини мустаҳкамлаш, мутасадди идора-ташкилотлар фаолиятини мувофиқлаштириш, уларнинг вазифаларини аниқ белгилаш ҳамда очиқ-ошкораликни таъминлаш масалалари қамраб олинган. Унинг қабул қилиниши васийлик ва ҳомийликка муҳтож шахсларнинг ҳуқуқ ва манфаатлари ҳимоя қилиниши кафолатини мустаҳкамлайди.\nЎзбекистон Халқ демократик партияси Дастурида ижтимоий қўллаб-қувватлашга муҳтож кишилар ҳуқуқларини ҳимоя қилиш, улар ўз имкониятларини рўёбга чиқариши ва жамият ҳаётида иштирок этиши учун зарур шароит яратиш устувор вазифалардан бири сифатида белгиланган. Шундан келиб чиқиб, фракциямиз «Васийлик ва ҳомийлик тўғрисида»ги қонун лойиҳаси таҳлилига, унинг ҳар томонлама пишиқ ва пухта бўлишига эътиборни кучайтирди.\nҚонун лойиҳаси яқинда фракциямиз йиғилишида яна бир марта муҳокама қилинди. Фракциямиз аъзолари васийлик ва ҳомийлик институти такомиллашиши ижтимоий ҳимоя тамойили ҳамда оила муносабатларининг ҳуқуқий асослари янада мустаҳкамланишига ижобий таъсир кўрсатишини таъкидлашди.\nВасийлик ва ҳомийлик билан боғлиқ барча муносабатлар қонун лойиҳасида аниқ-равшан акс этиши, мутасадди идораларнинг вазифа ҳамда ваколатлари аниқ белгиланиши, ҳуқуқий меъёрлар турлича талқин қилинишига йўл қўйилмаслиги лозим. Партиямиз Марказий Кенгаши ва фракциямиз ҳамкорлигида қонун лойиҳаси жамоатчилик ва электорат вакиллари муҳокамасидан ўтказилганда шу масалаларга ҳам алоҳида эътибор қаратилган эди. Хусусан, Сирдарё, Тошкент, Жиззах вилоятлари ҳамда Тошкент шаҳридаги муҳокамаларда васийлик ва ҳомийликка муҳтожликни аниқлаш, васий ва ҳомийни тайинлаш билан боғлиқ жараёнларни қонун билан тизимлаштириш зарурлиги айтилди. Фракциямиз шундан келиб чиқиб, қонун лойиҳасини такомилига етказиш юзасидан таклифларини берди.\nВасийлик ва ҳомийликка муҳтож шахслар, аввало, ёрдам ҳамда қўллаб-қувватлашга, давлат ва жамиятнинг алоҳида эътиборига муҳтож кишилар эканини унутмаслик лозим. Бундай шахсларнинг ҳуқуқ ҳамда манфаатлари халқаро ҳуқуқ меъёрларига мувофиқ келадиган қонун орқали ҳимоя қилиниши, васийлик ва ҳомийлик билан боғлиқ муносабатларнинг тизимлаштирилиши жамиятда ижтимоий бирдамлик янада кучайишида ўзига хос аҳамият касб этади. Буларнинг барчаси Ўзбекистон Халқ демократик партиясининг дастурий мақсадларига тўлиқ мос келади ва ижтимоий муҳофазага муҳтож кишилар манфаатлари таминланишига хизмат қилади.


Қашқадарёда нега айрим тадбиркорлик субъектлари фаолият кўрсатмасдан келмоқда? - Халқ сўзи\n12:08 01 Март 2019 Жамият\n“Халқ сўзи ONLINE”/Мунисхон Каримова. Сенат ялпи мажлисида Қашқадарё вилояти ҳокими парламент вакилларига ҳудудларни ривожлантириш ҳамда халқ депутатлари маҳаллий Кенгашлари фаолияти ҳақидаги ҳисоботини тақдим этди.\nУнда вилоят ҳокими ҳудудни ижтимоий-иқтисодий ривожлантириш, ташқи иқтисодий алоқаларни йўлга қўйиш, қатор инвестиция лойиҳаларни амалга ошириш борасида эришилган натижаларни қайд этиб ўтди. Хусусан, ўтган даврда тадбиркорлик субъектлари, аҳоли учун қўшимча даромад манбалари сезиларли даражада кўпайди. Қарши шаҳридаги “Кардиология” ва “Эндокронология” марказлари ҳамда вилоят “Юқумли касалликлар шифохонаси”ни тубдан янгилаш ва қурилиш реконструкция ишлари якунланиб аҳоли учун хизмат қилмоқда. Қарши шаҳрида Биринчи Президентимиз Ислом Каримов ҳайкалини ўрнатиш ва атрофини ободонлаштириш, “Баркамол авлод” маркази биноси олдида Ўзбекистон Халқ қаҳрамони – буюк шоир Абдулла Орипов ҳайкалини ўрнатиш ва унинг номидаги она тили ва адабиёти фанидан чуқурлаштириб ўқитишга ихтисослаштирилган мактаб-интернатини ташкил этиш ишлари ниҳоясига етказилди. Аҳоли учун янгиланган намунавий арзон уй-жойлар ва Ички ишлар профилактика инспекторлари учун хизмат уйларини қуриш ишлари жадал давом этмоқда, аҳолини ичимлик суви, электр энергияси ва табиий газ таъминотини янада яхшилаш чоралари кўрилмоқда. 2018 йилда “Афросиёб” тез юрар поездини Шаҳрисабз шаҳригача олиб келинди...\nВилоят ҳокими вилоятни ривожлантириш ҳамда халқ депутатлари маҳаллий Кенгашлари фаолияти самарадорлигини оширишга салбий таъсир кўрсатаётган муаммо ва камчиликларга алоҳида тўхталди.\nУнда айтилишича, вилоятда 534 та тадбиркорлик субъекти фаолият кўрсатмасдан келмоқда. Уларнинг 20 таси муассисларнинг бедарак йўқолганлиги ёки вафот этганлиги, 227 таси ўз устав фондини шакллантирмаган ёки мол-мулкка эга бўлмаганлиги, 180 таси айланма маблағлари йўқлиги ёки хом ашё бўлмаганлиги, 70 таси банкрот ҳолатига тушганлиги, 37 таси бошқа ҳолатлар сабабли фаолият юритмаяпти.\nҲудудда 2019 йил 1 январ ҳолатида жами 4 245 та бўш иш жойи мавжуд бўлиб, шундан 2 203 таси алоҳида малака талаб этиладиган мутахассисликларга, 774 таси ўқитувчи-педагог ва 631 таси шифокор кадрларга тўғри келади.


Италия ташқи ишлар вазири Шарқий Гутадаги...\n22.02.2018 13:41 0 83\nИталия ташқи ишлар вазири Анжелино Алфано Дамашқ режимини Шарқий Гутадаги зўравонликларга чек қўйишга чақирди. Бу ҳақда ташқи ишлар вазирининг чоршанба кунги расмий баёнотида маълум қилинди, дея хабар бермоқда ТАСС.\n«Дамашқ режими ушбу ноинсоний ҳаракатлар учун жавобгардир. Мен халқаро ва минтақавий кучларни, хусусан, Суриядаги вазиятни яхшилашга қаратилган Остона формати давлатлари Туркия, Россия ва Эронни ушбу зўравонликларга чек қўйишга чақираман», — деди Анжелино Алфано.\nЖангарилар назоратида бўлган ва ҳукумат қўшинлари томонидан қамалга олинган Шарқий Гута Суриядаги сулҳнинг кафили бўлган мамлакатлар — Россия, Эрон ва Туркия ўртасида 4 майда имзоланган келишувга биноан ҳарбий ҳаракатлардан холи ҳудудлар рўйхатига киритилган эди.\nБМТ мунтазам равишда ушбу ҳудуддаги вазият ҳақида ташвиш билдирмоқда ва инсонпарварлик ёрдамини етказиб бериш учун шарт-шароит яратишга чақириб келмоқда.\nЖаҳон соғлиқни сақлаш ташкилоти (ЖССТ) сешанба куни Шарқий Гутада бешта шифохона ҳужумга учраганлиги ҳақидаги хабарларни текшириб кўришини маълум қилди. ЖССТ Дамашқ атрофидаги жангларда инфратузилма, шу жумладан тиббий муассасалар вайрон қилингани учун уларни Суриядаги ихтилоф бошлангандан бери юз берган мураккаб тўқнашувлардан бири деб ҳисоблайди.\nХориж 36 дақиқа олдин


2021 йилда Ўзбекистон Жанубий Кореяга мева экспортини кескин камайтирди • EastFruit\nБош саҳифа › Долзарб › 2021 йилда Ўзбекистон Жанубий Кореяга мева экспортини кескин камайтирди\n2021 йилда Ўзбекистон Жанубий Кореяга мева экспортини кескин камайтирди\nМуаллиф: EastFruit 20 Май 21 20 Май 21 015\nEastFruit таҳлилчиларининг хабарига кўра, жорий йилнинг тўрт ойида Ўзбекистондан Жанубий Кореяга сархил ва қуритилган мевалар экспорти бирданига 29 бараварга камайди!\nЖорий йилнинг январь-апрель ойларида Ўзбекистоннинг Жанубий Кореяга ҳўл мева ва қуруқ мевалар экспортидан олган даромади охирги уч йилликдаги энг паст кўрсаткични – 4 минг доллардан кўпроқ миқдорни ташкил қилди. Ўтган йилнинг мос даврида бу кўрсаткич 126 минг долларга тенг бўлган. Дарҳақиқат, 2021 йилда ўзбекистонлик қуритилган мева экспортчилари Жанубий Кореяга атиги 1 тонна майиз (қуритилган узум) ва 1 тоннага яқин туршак (қуритилган ўрик) етказиб беришга муваффақ бўлди.\nБир йил аввал Ўзбекистон Жанубий Кореяга 93 тонна ҳўл меваларни экспорт қилган. Лекин мазкур давр мобайнида қуритилган меваларни умуман экспорт қилмаган. Бироқ жорий йилнинг дастлабки тўрт ойида Кореяга ҳўл мевалар экспорт қилинмади.\nШунингдек, ўқинг: DP World компанияси Тошкент вилоятида (Ўзбекистон) йирик логистика марказини яратиш лойиҳасини амалга оширмоқда\nШундай қилиб, Ўзбекистондан Жанубий Кореяга ҳўл мева ва қуритилган мевалар экспорти уч йил давомида йилма-йил пасайиб бормоқда. EastFruit маълумотларига кўра, 2020 йилда Ўзбекистоннинг мазкур маҳсулотларни Жанубий Кореяга етказиб беришдан тушумлари 860,5 минг долларни ташкил этган. 2019 йили бу кўрсаткич 2 миллион долларни, 2018 йилда эса 2,9 миллион долларни ташкил қилган.\nЎзбекистонда жорий йилда гилос, ўрик ва бошқа данакли мевалар дарахтларини совуқ уриши натижасида уларнинг ҳосилида кутилаётган йўқотишлар туфайли Жанубий Кореяга экспорт қилиш ҳажми яна камайиши мумкин.\nЖанубий Кореяқуритилган меваларқуритилган ўрикЎзбекистонэкспорт


Ер ва сув ресурсларидан оқилона фойдаланишни таъминлаш | Йиллик таҳлилий маърузалар | Андижон вилояти ҳокимлиги расмий портали\nБош саҳифа / Вилоят ҳокимлиги / Йиллик таҳлилий маърузалар / Ер ва сув ресурсларидан оқилона фойдаланишни таъминлаш\nЕр ва сув ресурсларидан оқилона фойдаланишни таъминлаш\nЕр ва сув ресурсларидан оқилона фойдаланишни таъминлаш, озиқ-овқат экинлари майдонларини кенгайтириш ва кўп тармоқли фермер хўжаликларини ривожлантиришни қўллаб-қувватлаш бўйича амалга оширилаётган чора-тадбирларнинг самарадорлиги юзасидан маҳаллий давлат ҳокимияти органлари раҳбарларининг масъулияти тўғрисида\nАссалому-алайкум муҳтарам Шавкат Миромонович,\nҚадрли йиғилиш иштирокчилари!\nАндижон вилоятида қишлоқ хўжалиги йўналишида экин ерларидан самарали фойдаланиш, маҳсулот ишлаб чиқариш ҳажмини ошириш, энг асосийси давлат сиёсатига айланган озиқ-овқат танқислигини олдини олиш бўйича белгиланган топшириқларнинг ижросини амалга ошириш юзасидан бир қатор ишлар амалга оширилмоқда.\nЖумладан, 2016 йилда 5,3 трлн.сўмлик қишлоқ хўжалиги маҳсулотлари етиштирилиб, ўтган йилнинг шу даврига нисбатан\n108,1 фоизни (прогноз 106,1 фоиз) ташкил этди.\nШунингдек, 2016 йилда барча тоифа хўжаликлар бўйича жами 2 млн. 451 минг тонна мева-сабзавот маҳсулотлари ишлаб чиқарилди, жумладан 1 млн 436 минг тонна сабзавот, 289 минг тонна картошка,\n142 минг тонна полиз, 508 минг тонна мева, 75 минг тонна узум етиштирилди.\nМаълумот учун: етиштирилган маҳсулотларнинг 379 минг тоннаси қайта ишлашга, 398 минг тоннаси экспортга, 36 минг тоннаси турли ярмаркаларга, 12 минг тоннаси бюджет ташкилотларига ва қолган 1 млн. 625 минг тоннаси ички бозор ва ички истеъмол учун йўналтирилди.\n2016 йилда янги ва қайта реконструкция қилиш ҳисобига\n210 та лойиҳада 968 гектар янги пакана ва ярим пакана (интенсив) боғлар (100 фоиз), 138 та лойиҳада 543 гектар (122 фоиз) токзорлар барпо қилинди.\nМуҳтарам Шавкат Миромонович,\nЎзбекистон Республикаси Президентининг 2015 йил 29 декабрь кунги ПҚ-2460-сонли қарорига асосан, 2016 йилда қисқартирилган\n2 минг гектар майдонлар ўрнида 589 гектар сабзавот, 368 гектар картошка, 211 гектар интенсив боғлар, 92 гектар янги токзорлар барпо қилинди, натижада 417 та янги иш ўринлари яратилди.\nМаълумот учун: 2016-2020 йилларда пахтадан 11 минг 200 гектар, ғалладан 4 минг гектар, жами 15 минг 200 гектар экин ерлари қисқартирилиб, ўрнига озиқ-овқат экинлари экилиши белгиланди.\nАҳолини узлуксиз сабзавот маҳсулотлари билан таминлаш, экспортбоп маҳсулотларни кўпайтириш мақсадида, 26,2 минг гектар майдонга “тўқсонбости” экинлари экилди.\nХалқаро ярмарка талабларидан келиб чиқиб, аҳоли шахсий томорқаларида 21 мингдан зиёд хонадонларда лимонарийлар қуриш ишлари бошлаб юборилди, шу кунгача 3 мингга яқини қуриб битказилди.\nШунингдек, аҳоли томорқаларидан бир йилда 3 маротаба ҳосил олиш бўйича илғор тажрибалар ўрганилиб, кенг тадбиқ қилинмоқда.\nЕрлардан самарали фойдаланиш мақсадида 2017 йилда мулкчилик шаклидан қатъий назар барча корхона, ташкилот, муассасаларда ва аҳоли хонадонларида лимон етиштирувчи иссиқхоналар ташкил этилиши белгиланиб, тижорат банклари томонидан кредит маблағларини ажратиш масалалари ҳал қилинмоқда.\nҲудудларга бириктирилган 180 та иқтисодий комплекс ташкилотлари раҳбар-ходимлари томонидан 419 минг хонадонларида ўтказилган, хатлов натижаларига кўра, шу кунга қадар 6 минг 484 та хонадонларда 143 гектардаги лимонарийлар ташкил қилинганлиги аниқланди.\nШу билан бирга, 20 минг 785 та хонадонда 347 гектар майдонда лиморнарий ташкил қилишга талабгорлар аниқланди ва уларнинг сони ортиб бормоқда.\nҲисобот кунига қадар янги ташкил этилган 709 та агрофирмалар вилоятдаги 6 та тижорат банкларининг бўлимларида ўз ҳисоб-рақамларини очмоқда.\nМаълумот учун: Шу кунгача 559 таси ҳисоб-рақамларини очганлар, қолган 150 таси 3 банк иш кунида тўла очиб бўладилар.\nҲисоб-китобларга кўра, 2 минг 770 та хонадон эгалари ўзларининг қарийиб\n9 млрд. сўмлик маблағлари ҳисобига лимонарий ташкил қилаётган бўлса,\n18 мингдан ортиқ хонадонларда тижорат банкларининг агрофирмаларга ажратилиши кўзда тутилаётган имтиёзли кредитлари ҳисобидан лимонарий ташкил қилиниши белгиланган.\nУшбу ишларни жадаллаштириш учун тижорат банкларининг жами\n92 млрд. 848 млн.сўм имтиёзли кредит маблағлари зарур бўлмоқда.\nжумладан, “Халқ банки” томонидан 13 млрд. 52 млн.сўм, “Асакабанк” томонидан 12 млрд. 340 млн.сўм, “Ўзсаноатқурилишбанк” томонидан 13 млрд. 962 млн.сўм, “Микрокредитбанк” томонидан 8 млрд. 674 млн.сўм, “Узмиллийбанк” томонидан 44 млрд. 820 млн.сўм имтиёзли кредит маблағлари зарур бўлмоқда.\nТаморқалардан самарали фойдаланишда илғор технологияларни жорий этиш мақсадида туманлар ҳокимлари ва бир гуруҳ мутасаддилардан иборат гуруҳ Туркия давлатига бориб келиш режалаштирилмоқда.\nВилоятда сув ресурсларидан оқилона ва самарали фойдаланиш мақсадида Ўзбекистон Республикаси Президентининг 2013 йил 19 апрелдаги “2013-2017 йиллар даврида суғориладиган ерларнинг мелиоратив холатини янада яхшилаш ва сув ресурсларидан оқилона фойдаланиш чора тадбирлари тўғрисида”ги ПК-1958-сонли қарори асосида бир қатор ишлар амалга оширилди.\nВилоят бўйича 431 гектар майдонда томчилатиб суғориш, 1 минг 258 гектар майдонда эгатларга плёнка тўшаб суғориш ва 4000 гектар майдонларида эгилувчан қувурлар ёрдамида суғориш технологиялари жорий қилинди.\nКўп тармоқли фермер хўжаликларини ривожлантиришни қўллаб-қувватлаш бўйича ҳам кенг кўламли ишлар амалга оширилмоқда.\nБу борада, Ўзбекистон Республикаси Президентининг 2012 йил\n22 октябрдаги 4478-сонли Фармонига асосан тасдиқланган дастур бўйича вилоятдаги 1 минг 640 нафар фермер хўжаликлари томонидан\nумумий қиймати 93,8 млрд. сўм бўлган жами 1 минг 808 та лойиҳалар ишга туширилиши белгиланиб, тўлиқ ижроси таъминланди, натижада\n7 минг 896 та янги ишчи ўринлари яратилди.\nЖумладан, 174 нафар фермер хўжалиги томонидан 521 гектар майдонларда интенсив усулда боғлар барпо этилиб, боғдорчиликлар ташкил қилинди.\nШунингдек, 106 нафар фермер хўжаликлари томонидан 222 гектар майдонларда токзорлар, бундан ташқари, 76 нафар фермер хўжалиги томонидан 26 гектар майдонларда иссиқхоналар, 44 нафар фермер хўжаликлари томонидан қишлоқ хўжалик маҳсулотларини қайта ишлаш лойиҳалари ишга туширилди, 56 нафар фермер хўжалиги томонидан\n5 минг 251 тонна қувватга эга музлаткичли омборхоналар ташкил этилди.\nЧорвачилик йўналишида 151 нафар фермер хўжалиги томонидан\n3 минг 586 бош қорамол боқиш, 114 нафар фермер хўжалиги томонидан\n458 минг бош парранда боқиш, 89 нафар фермер хўжалиги томонидан балиқчилик, 87 нафар фермер хўжаликлари томонидан асаларичилик хўжаликлари ташкил этилди.\nЕр ва сув ресурсларидан оқилона фойдаланишни таъминлаш, озиқ-овқат экинлари майдонларини кенгайтириш ва кўп тармоқли фермер хўжаликларини ривожлантиришни қўллаб-қувватлаш мақсадида\n2017 йилда қуйидагиларни амалга оширишни режалаштириб олганмиз.\n-биринчидан, жами 2 млн. 784 минг тонна мева-сабзавот маҳсулотларини етиштириш, шундан 539 минг тонна мева,\n84 минг тонна узум, 1 млн. 714 минг тонна сабзавот, 310 минг тонна картошка ва 137 минг тонна полиз маҳсулотларини ишлаб чиқариш;\n-иккинчидан, 443 та лойиҳада 1 минг 37 гектар боғларда, 176 та лойиҳаларда 342 гектар токзорларда янги ва қайта реконструкция қилиш ишларини амалга ошириш;\n-учинчидан, 400 гектарда томчилатиб суғориш, 900 гектарда кўчма эгилувчан қувурлар ёрдамида суғориш ва 1 минг 400 гектарда эгатга плёнка тўшаб суғориш технологияларини жорий қилиш;\n-тўртинчидан, кўп тармоқли 1 минг 839 нафар фермер хўжаликлари томонидан умумий қиймати 1 трлн. сўмлик 1 минг 992 та лойиҳаларни ишга тушириш.\n-бешинчидан, 69 нафар фермер хўжаликлари томонидан сиғими 23 минг 160 тоннадан зиёд қувватга эга музлаткичлар, яна\n69 нафар фермер хўжаликлари томонидан 69 гектар майдонда иссиқхоналар ташкил этиш кўзда тутилган.\nЮқоридаги мақсадлар ва бугунги йиғилишда олдимизга қўйилган барча вазифаларни сўзсиз бажаришга энг аввало, менинг бошчилигимда барча масъул вилоят раҳбарлари бутун салоҳият ва имкониятларимизни сафарбар этамиз деб Сизларни ишонтиришга рухсат бергайсиз.\nОхирги ўзгариш: 15/03/2017 20:41\tКўрилганлиги: 3398


U-19 Осиё чемпионати саралаши. Туркманистон - Ҳиндистон - 2:2 / CHAMPIONAT.asia\nU-19 Осиё чемпионати саралаши. Туркманистон - Ҳиндистон - 2:2\nU-19 Осиё чемпионати саралаши доирасидаги Туркманистон ва Ҳиндистон ўртасидаги ўйин бўлиб ўтди.\nУчрашувнинг 8-дақиқасида ҳиндлардан битта футболчи қизил карточка олди. 10-дақиқада Туркманистон ҳисобни очди - 1:0. Иккинчи бўлим бошида ҳисоб тенглашди. 84-дақиқада ҳиндлар олдинга чиқиб олишди - 1:2. Аммо кейинги дақиқада туркманлар ҳисобни тенглаштирди - 2:2. Ўйин айнан мана шу ҳисоб билан тугади.\nТуркманистон U19 - Ҳиндистон U19 - 2:2 (тугади)\nУшбу натижа Ўзбекистон учун ижобий бўлди. Энди Қатарни мағлуб этсак ёки дуранг ўйнасак Осиё чемпионатига йўлланмани қўлга киритишимиз аниқ бўлади. Агар Қатарга имконият бой берилса у ҳолда бошқа гуруҳдаги иккинчи ўринни олган жамоаларнинг натижасига қарашга мажбур бўламиз. Айни пайтда Ўзбекистоннинг бу борадаги кўрсаткичи +3 бўлиб турибди.


“Юлдузча”, “юракча” ёки “класс” – сифатни баҳолашнинг ҳалқаро рейтинглари - Истеъмолчилар ҳуқуқларини ҳимоя қилиш Агентлиги\nКўпчилигимиз бирор-бир товар (айниқса маиший техника) ёки хизматни сотиб олишдан олдин у тўғрисидаги одамларнинг фикрлари, изоҳлари, маҳсулот характеристикасини ўрганишга ҳаракат қилишимиз табиий ҳол.\nТовар ва хизматларни танлашнинг аниқ ва ишончли воситаси бўлиб турли рейтинглар ва экспертиза натижалари ҳисобланади. Бугунги кунда кенг тарқалган ва кўпчилик учун таниқли белгилар – “юлдузча”, “класс” ёки “юракча” кўринишидаги белгилар истеъмолчиларнинг мазкур товар ёки хизматга бўлган фикрини кўрсатиши билан муҳим аҳамият касб этади. Хўш, дунёда товар ва хизматларни баҳолашнинг яна қандай тизимлари қўлланилади?\nЖанубий Кореяда ўз истеъмолчилари тўғрисида қайғурадиган туристик агентликлар, умумий овқатланиш, газ таъминоти корхоналари, кичик дўконлар, логистика, тиббиёт муассасалари каби кўплаб тармоқлар корхоналарини сертификатлаш тизими мавжуд (Consumer Centered Management – “CCM”). Бу миллий сертификатлаш тизими бўлиб, Корея истеъмолчилар ҳуқуқларини ҳимоя қилиш агентлиги уни баҳолаб боради, бу баҳолаш натижалари асосида Ҳаққоний савдо бўйича комиссия мазкур корхоналарга сертификат тақдим этади. Ушбу тизим корхона фаолияти истеъмолчилар учун йўналтирилганлигини баҳолаш имконини беради. Бундай турдаги баҳолаш тадбирлари ҳар икки йилда бир марта ўтказилади. Таъкидлаш муҳимки, комиссия бундай корхоналар фаолиятини ҳар хил йўллар билан рағбатлантириши, мукофот тақдим этиши ёки уларнинг ўз маҳсулотлари маркировкасига сертификатланганлик тўғрисидаги ССМ белгисини қўйишга рухсат бериши мумкин.\nСингапур. Сингапур озиқ-овқат агентлиги (Singapore Food Agency) умумий овқатланиш корхоналари ва чакана савдо шохобчаларини сертификатлаш ва рейтингини юритиш бўйича тизимли ишларни олиб боради. Агентлик гигиена, тозалик ва маҳсулотларни сақлаш шароитларига ўрнатилган талаблар асосида чакана савдо ҳамда умумий овқатланиш корхоналарини баҳолаб боради. Бундай тизим корхоналарни (уларнинг ходимларини) шахсий гигиена ва маҳсулотларни сақлаш қоидаларига риоя этишга ундайди, корхоналар ўз навбатида бино кириш жойига баҳолаш натижаларига кўра даражаси кўрсатилган сертификатни осиб қўйишлари мумкин бўлади. Истеъмолчилар эса мазкур сертификатга асосан корхоналар даражасини аниқлаши мумкин.\nБирлашган Қиролликда умумий овқатланишни ва аҳоли саломатлигини назорат қилиш бўйича фаолият юритувчи Озиқ-овқат хавфсизлиги агентлиги (Food Safety Agency) фаолият юритади, Агентлик мустақил давлат идораси ҳисобланиб, маҳаллий ҳокимият билан ҳамкорликда озиқ-овқат гигиенаси талабларига риоя этиш рейтингини ишлаб чиққан. Баҳолаш натижаларига кўра сертификатлар ресторан, кафе, дўкон, меҳмонхона, мактаб, касалхона, супермаркет, новвойхона ва тансиқ таомлар дўконларга берилиши кўзда тутилган. Ўрганиш натижаларига кўра рейтинг ёрлиғи ва сертификат берилади. Уэльс ва Ирландияда тадбиркорлар ушбу ёрлиқларни ўз биноларида жойлаштиришга мажбур бўлса, Англияда ўз рейтинг даражасини кўрсатиш мажбурий ҳисобланмайди.\nЎрганиш ва таҳлил тизими 5 баллик шкалада баҳоланади. Айнан шу баҳо корхоналарнинг ўрнатилган талабларга қай даражада жавоб бериши ёки бермаслигини кўрсатиб беради. Паст баллга эга бўлган корхоналар яқин вақтларда ўзларининг гигиенага амал қилиш кўрсаткичларини яхшилашлари талаб этилади, акс ҳолда Агентлик улар ўз фаолиятларини яхшилангунига қадар ёпиш/тугатиш ваколатига эга.\nAвстралия ва Янги Зеландия. Aвстралия ва Янги Зеландия ҳукуматлари саноат, жамоат саломатлиги ва истеъмолчилар гуруҳлари иштирокида маҳсулотлар рейтинги тизимини ишлаб чиқишда раҳбарлик қилди (Health Star Rating System), унга кўра товар қадоғини олд томонида махсус белги жойлаштирилиши лозим. Мазкур тизим 2014 йилда ишга туширилган бўлиб, унда қатнашиш ихтиёрий этиб белгиланган ва унга кўра фақатгина қадоқланган озиқ-овқат маҳсулотларига уларнинг фойдалилик даражасига қараб 0,5 дан 5 юлдузгача баҳо бериш кўзда тутилган. Истеъмолчиларга маҳсулотни танлашда қулайлик туғдиришидан ташқари, мазкур тизим ишлаб чиқарувчиларни ҳам ўз маҳсулотлари таркибини яхшилашга, зарарли моддалар миқдорини камайтиришга эътибор қаратишига замин яратди. Янги Зеландияда ўтказилган ўрганишлар “Health Star Rating тизими”ни жорий этиш айрим маҳсулотлар таркибини тубдан яхшиланишига олиб келганлигини тасдиқлади.\nБизнинг мамлакатимизда юқоридаги каби рейтингларни ишлаб чиқиш, юритиш ва мезонларни ўрнатиш Ўзбекистон Республикаси Президентининг 2021 йил 3 февралдаги “2017—2021 йилларда Ўзбекистон Республикасини ривожлантиришнинг бешта устувор йўналиши бўйича ҳаракатлар стратегиясини «Ёшларни қўллаб-қувватлаш ва аҳоли саломатлигини мустаҳкамлаш йили»да амалга оширишга оид давлат дастури тўғрисида”ги ПФ-6155-сон Фармонига мувофиқ, Монополияга қарши курашиш қўмитаси ҳузуридаги Истеъмолчилар ҳуқуқларини ҳимоя қилиш агентлигига юклатилган. Мазкур вазифани бажариш мақсадида рейтингни юритиш методикаси ишлаб чиқилди. Рейтингнинг асосий мақсади тадбиркорлик субъектлари томонидан истеъмолчилар ҳуқуқларини ҳимоя қилиш тўғрисидаги қонун талабарига риоя қилиш даражаси, истеъмолчиларнинг тадбиркорлик субъектлари фаолиятига берилган баҳосини аниқлаш ҳамда Ўзбекистон Республикаси ҳудудида истеъмолчилар ҳуқуқлари устуворлигини таъминлаган тадбиркорлик субъектлари тўғрисида очиқ маълумотлар базасини яратишдан иборат.\nЛ. Шарифова, Истеъмолчилар ҳуқуқларини ҳимоя қилиш агентлиги мутахассиси\nCategories: Хориж тажрибаси, Янгиликлар 07.06.2021


Ўзбекистонда болалар от спорти мактаблари ташкил этилади - 19.02.2019, Sputnik Ўзбекистон\nБолалар ва ўсмирлар от спорти мактаблари ипподромлар ва бўш турган давлат объектлари ҳудудида ташкил этилади. 19.02.2019, Sputnik Ўзбекистон\n© Sputnik / Владимир Вяткин / Фотобанкка ўтишМеждународный конный турнир\nБолалар ва ўсмирлар от спорти мактаблари ипподромлар ва бўш турган давлат объектлари ҳудудида ташкил этилади.\nТОШКЕНТ, 19 фев - Sputnik. Ўзбекистонда от спортини ривожлантириш бўйича президент қарори имзоланди.\nУшбу қарорга асосан 2019-2020 йилларда Қорақалпоғистон Республикаси, Жиззах, Қашқадарё, Навоий, Самарқанд, Сурхондарё, Сирдарё, Тошкент, Хоразм вилоятлари ва Тошкент шаҳрида давлат-хусусий шериклик шартлари асосида болалар-ўсмирлар от спорти мактабларини (кейинги ўринларда – болалар-ўсмирлар от спорти мактаблари) босқичма-босқич ташкил этилади.\nЎзбекистон йилқичилик ва от спорти федерацияси қошида юридик шахс мақомига эга Қорабайир зотли отларни етиштириш ва кўпайтириш бўйича инновацион селекция-генетика марказини (кейинги ўринларда – Марказ) ташкил этилади.\nБолалар ва ўсмирлар от спорти мактаблари биринчи навбатда ипподромлар ҳудудида ташкил этилади.\nШунингдек, от спорти мактаблари учун бўш турган ер участкалари ва давлат кўчмас мулк объектларидан ҳам фойдаланилади.\nЭслатиб ўтамиз, Ўзбекистонда сўнгги йилларда от спортини ривожлантириш бўйича кўплаб ишлар амлага оширилмоқда. Хусусан, йилқичилик ва от спорти федерацияси ташкил этилган.\nУндан ташқари Қашқадарё ва Фарғона вилоятларида Қорабайир зотли отларини, Тошкент вилоятида Ахалтака зотли ва спорт отларини етиштириш ва кўпайтириш мажмуалари ташкил этилган.


Қозоғистон: энг кўп пул Россия ва Ўзбекистонга жўнатиляпти\nҚозоғистон: энг кўп пул Россия ва...\n03.12.2019 11:35 0 2024\n«Zakon.kz» ёзишича, 2019 йилнинг ўтган 10 ойи давомида Қозоғистондан энг кўп Россия ва Ўзбекистонга пул жўнатилган.\nХабарга кўра, халқаро пул ўтказмалари тизимлари орқали қозоғистонликлар 2019 йилнинг январь — октябрь ойларида хорижга 540,4 млрд. тенге, яъни ўтган йилнинг шу даврига нисбатан 8,2 фоиз кўп пул юборишган. Чет элдан пур кириб келиши эса, аксинча, 1 фоизга камайиб, жами 290,2 млрд. тенгени ташкил этган.\nЧет элга юборилган пулларнинг ярмидан кўпи анъанавий равишда Россия ва Ўзбекистонга тўғри келмоқда. Россияга 171,9 млрд. тенге (ўтган йилга нисбатан 10,2 фоизга қисқарган), Ўзбекистонга эса 10 ой давомида 119,6 млрд. тенге (ўтган йилга нисбатан 24 фоизга ўсган) жўнатилган.\nКейинги ўринларда Туркия (75,5 млрд. тенге) ва Қирғизистон (70,5 млрд. тенге).\nҚозоғистонга пул юборилаётган мамлакатлар рўйхатини ҳам Россия бошқаряпти — 112,5 млрд. тенге. Кейинги ўринларда Жанубий Корея (54,5 млрд. тенге), Ўзбекистон (25,4 млрд. тенге), Қирғизистон (24 млрд. тенге), АҚШ (15,8 млрд. тенге).\nҚўшни давлатнинг хориж билан пул ўтказмаларида энг катта тафовут Ўзбекистонга тегишли: Қозоғистондан бизнинг мамлакатимизга улар олгандан 94,1 млрд. тенге кўп пул юборилган.\nМаълумот учун: 1 тенге — 24,6 сўм.\nЎзбекистон Қозоғистон пул ўтказмалари\nҲодиса бугун, 07:10\nЎзбекистоннинг ўн бир ҳудудида зилзила қайд этилди\nЖамият 16/01, 09:13\nИқтисодиёт 16/01, 00:26\n#зилзила - 269\n#Япония - 625


03:07 27 Феврал 2020\n10:26 21.03.2019 Ҳавола олиш\nКорея Республикаси Бандлик ва меҳнат вазирлиги Ўзбекистон фуқаролари 2019 йил учун квоталар сонини оширди.\nТОШКЕНТ, 21 мар - Sputnik. Корея Республикаси Бандлик ва меҳнат вазирлиги Ўзбекистон фуқаролари 2019 йил учун квоталар сонини оширди, деб хабар қилмоқда Ўзбекистон Бандлик ва меҳнат муносабатлари вазирлиги.\nКвота ўтган йилга қараганда 100 кишига кўпайтирилди ва эндиликда 3200 кишини ташкил этади.\nҚабул қилинган квотани тўлиқ қоплаш учун 4980 кишилик мурожаат этувчилар рўйхатини (саноат соҳасида 4800 киши, хизмат кўрсатиш соҳасида 180 киши) ташкил этиш масаласи кўриб чиқилмоқда. Ушбу рўйхатдан 3200 киши Корея Республикасида иш билан таъминланади.\nҲозирда Ўзбекистон Бандлик ва меҳнат муносабатлари вазирлиги ва Корея Бандлик ва меҳнат вазирлиги ўртасида имзоланган Англашув меморандумига мувофиқ Ўзбекистон фуқароларини Кореяда иш билан таъминлаш бўйича жиддий ишлар олиб борилмоқда.\nЭслатиб ўтамиз, 2003 йил 16 августда Корея Республикасида “Хорижий фуқароларни ишга ёллаш тўғрисида” қонун қабул қилинган. Унга кўра, 2004 йилда чет элликлар учун саноат таълимига параллел равишда чет элликларни “эркин ишга ёллаш” тизими жорий этилган.\n2018 йил ҳолатига кўра, ушбу тизим аъзолари сафига 16 мамлакат, шу жумладан Ўзбекистон Республикаси ҳам киради.\nУшбу тизимда Корея меҳнат қонунчилигида кўзда тутилган тенг ҳуқуқ ва кафолатлар хорижлик ишчига кореялик ишчи билан бир қаторда берилади.\n“Эркин ишга ёллаш» тизимининг асосий омилларидан бири шундаки, Корея ҳукумати чет эллик ишчиларни жалб қилиш жараёнини тартибга солади ва ишчиларни танлаш фақат бевосита корейс иш берувчилари томонидан амалга оширилади.


Аҳоли ҳақ-ҳуқуқлари кўпроқ қайси соҳада бузилаётгани маълум бўлди (инфографика) | huquqburch.uz\nЯнгиликларАдлия вазирлиги хабарлариМультимедиа\nЎзбекистонда қайси ташкилот ёки соҳа вакиллари хизматидан истеъмолчилар норози бўлмоқда.\nИстеъмолчилар ҳуқуқини ҳимоя қилиш жамиятлари федерацияси ташкилотга келиб тушган арзномаларни таҳлил қилди ҳамда мурожаатлар сонига кўра, истеъмолчилар норози бўлаётган ташкилотни аниқлади.\nУнга кўра, энг кўп норозилик 3294 та мурожаат (39,4 фоиз) савдо соҳаси бўйича билдирилган.\nЭлектр таъминотига эса 1098 та мурожаат (13,1 фоиз) келиб тушган. Газ таъминоти ҳам кўпчиликни қониқтирмаганини 710 та мурожаатнинг (8.5 фоиз) ўзи айтиб турибди.\nКейинги ўриндаги 356 та (4,3фоиз) мурожаат ҳам коммунал хизматларига тўғри келмоқда.\nМазкур соҳалар орасида тезликни оширишни доим ваъда қилиб келувчи интернет ҳам бор.\nИнтернет хизмати бўйича Истеъмолчилар ҳуқуқларини ҳимоя қилиш федерациясига 255 та мурожаат (3.0 фоиз) келиб тушган.\nСоғлиқ сақлаш бўйича мурожаатлар салмоғи ҳам анчагина бўлиб, улар 633 та, яъни 7.6 фоизни ташкил қилмоқда.


"Ҳумо"нинг ВХЛдаги дастлабки ўйинлари қачон бўлиши маълум\n13 июль, 2019, 19:07 259\nЎзбек хоккейидаги тарихий кун санаси маълум\nХабарингиз бор, хоккей бўйича Тошкентнинг “Ҳумо” клуби янги мавсумни Россиянинг Олий хоккей лигасида (ВХЛ) ўтказади. Бугун мазкур мусобақанинг тақвимидан ўрин олган дастлабки учрашувлари маълум бўлди. Унга кўра, жамоамиз дастлабки ўйинни сафарда 10 сентябрь куни Хитиойнинг “Ценг Тоу” жамаосига қарши олиб боради. Тошкентда ўтадиган илк тарихий ўйин эса 26 сентябрь кунига белгиланган бўлиб, унда Россиянинг “Динамо Тверь” клуби меҳмон бўлади, дея маълум қилмоқда Миллий олимпия қўмитаси. Жамоанинг дастлабки 6 ўйини эса қуйидагича:\nМаълумот учун, Олий хоккей лигасида Россия, Хитой, Қозоғистон ва бу мавсумдан эътиборан Ўзбекистондан жами 32 жамоа иштирок этади. Унда клублар дивизион ва конференцияларга ажратилган ҳолда ўйин ўтказишади. Турнир статуси бўйича Континентал хоккей лигасидан кейинги ўринни эгаллайди.